Йўл қоидаларига амал қилиш | Azon.uz - Ахборот-таҳлилий портал\n1543 11:15 13.10.2017\nЖавоб: Йўл қоидаларига амал қилиш, бу қонунларни ҳурмат этиш шаръан вожибдир. Чунки манфаатларни пайдо қилиб, зарарларни даф этади. Бу қоидаларга риоя қилиш зарарлардан саломат бўлиш гаровидир. Бу ҳаниф шариатимиз мақсадларидан бири бўлиб, Пайғамбар (соллаллоҳу алайҳи васаллам): “Зарар бериш ҳам, зарар кўриш ҳам йўқдир”, деганлар. Уламолар мусулмон киши йўл ҳаракат қоидалари ва одабларига амал қилиши вожиб эканига бир қанча сабаб келтирадилар. Жумладан:\n1. Бунда жон муҳофазаси бор. У дин, жон, ақл, мол ва обрў каби шариат уларнинг муҳофазаси учун келган бешта заруратдан биридир. Йўл ҳаракати қоидаларига амал қилмаслик айрим ҳолларда ўлим билан тугайди. Бу эса маъсум жонни ноҳақ ўлдириш ҳисобланади. Аллоҳ таоло: "Улар Аллоҳ билан бирга бошқа бирон илоҳга илтижо қилмаслар ва Аллоҳ (ўлдиришни ҳаром қилган) бирон жонни ноҳақ ўлдирмаслар ҳамда зино қилмаслар. Ким мана шу (гунохлардан биронтасини) қилса уқубатга дучор бўлур”, дейди ("Фурқон" сураси, 68-оят). Пайғамбар (соллаллоҳу алайҳи васаллам) айтадилар: “Киши динида кенгликда бўлади, модомики ҳаром қилинган қонни тўкмагунча”, дедилар. Бухорий ривояти.\nУловни тез ҳайдаш ўзни ва бировни ўлдиришдир. Аллоҳ таоло бундай кишиларга "Нисо" сурасида қаттиқ ваъид қилади: “Ҳамда бир-бирларингизни ўлдирмангиз! Албатта Аллоҳ сизларга меҳрибон бўлган зотдир. Ким ҳаддан ошиб, зўравонлик билан шундай ишларни қилса, биз уни дўзахга киритажакмиз. Бу Аллоҳ учун осон бўлган ишдир”, дейди. (30-31-оятлар). Расулуллоҳ (соллаллоҳу алайҳи васаллам) айтадилар: “Ким ўзини темир билан ўлдирса, бас жаҳаннам ўтида абадий қолган ҳолда темирни қўлида қорнига тиқаверади". Бухорий ва Муслим ривоялари.\n2. Албатта ҳаракат қонун-қоидаларига риоя қилиш ишбошиларга итоат этиш ҳисобланади. Аллоҳ бизга гуноҳ бўлмаган ўринларда ишбошиларга итоат этишга буюрган: “Эй мўминлар, Аллоҳга итоат қилингиз, ва пайғамбарга ҳамда ўзларингиздан бўлган ҳокимларга бўйинсунингиз!”. ("Нисо" сураси, 59-оят). Пайғамбар (соллаллоҳу алайҳи васаллам) айтдилар: “Аллоҳ таоло сизларга уч нарсага рози бўлади: 1. Унга ибодат қилмоғингизга. 2. Бирор нарсани Унга ширк қилмаслигингизга. 3. Аллоҳ ишларингизга бош қилган кишиларга насиҳат қилмоғингиз”. Уламолар насиҳатни уларга зид иш ва дуо қилмаслик, уларнинг ҳаққига дуода бўлиш деб шарҳлашади.\n3. Ҳаракатланиш қоидаларига риоя этиш Аллоҳ таоло мўмин бандаларига Китобида ва расулининг тилида буюрган гўзал ахлоқли бўлишга мувофиқ келади: “Раҳмоннинг (суюкли) бандалари ерда тавозуъ (сакинат ва виқор) билан юрадиган кишилардир” ("Фурқон" сураси, 63-оят). Луқмон (а.с.) ўғилларига шундай насиҳат қилганлар: “Юрганингда ўртача юргин ва овозингни паст қилгин” ("Луқмо"н сураси, 19-оят). Пайғамбар (соллаллоҳу алайҳи васаллам) йўлдан одамларга озор берадиган нарсаларни олиб ташлашни иймон бўлакларидан бири деганлар. Бошқа ҳадисда шох бўлагини йўлдан олиб ташлаган кишини Аллоҳ таоло жаннатга киргизгани ҳақида айтилади. Ҳолат шундай бўлса мусулмонларга йўлларида, кўчаларида жунуний тезлик билан озор берадиганларга нима бўлади? Айрим одамлар фақат ўзларини ўйлайдилар, атрофдагилардан ўзларини устун кўрадилар, қизил чироқда ҳам ўтиб биродарларининг ҳаққига хиёнат қиладилар. Ваҳоланки ундан ҳам иши кўп ва вақти тиғиз кишилар бор ва Аллоҳ таоло мўминларни: “... гарчи ўзларида эҳтиёж бўлса-да, ўзларини қўйиб (ўзгаларни) ийсор-ихтиёр қилурлар (олдинга қўюрлар)”, деб сифатлайди ("Ҳашр" сураси, 9-оят).\nЗамонавий масалалар Мақолалар\n2753 09:33 02.11.2017\n2136 13:21 25.10.2017\n1223 08:01 24.10.2017\n1093 18:58 17.10.2017\n1957 17:42 12.10.2017


Heritage гиламлар дўконига Европадан янги коллекция келтирилди\n13:42 / 07.04.2017\nHeritage — «Мир ковров» гиламлар дўкони Европадан келтирилган, кишига ўзгача завқ бера оладиган янги гиламлар коллекциясини Сизнинг эътиборингизга ҳавола этади.\nЯнги коллекция европача сифати, экологик тозалиги, декоратив бойлиги жиҳатидан бошқа турдаги гиламлардан ажралиб туради. Мутлақо табиий ва қимматбаҳо толали ушбу гиламлар турли анъаналар ҳамда гўзалликни намоён этиб, асрлар давомида сақланиб келинган безакларнинг муҳим қисми сифатидаги вазифасини замонавийлик билан уйғунлаштирган.\nГиламлар коллекциясини кўриш учун Heritage дўконига ташриф буюришингизни сўраймиз. Улардаги танловнинг кенглиги уй ёки офиснинг исталган хонаси учун мос гилам топиш имконини беради.\nШу боис, вақтни ўтказмасдан гиламлар дунёсига тезроқ ташриф буюринг:\nМанзил: Тошкент шаҳри, Беруний кўчаси, 18-уй\nМўлжал: «Ҳувайдо» тўйхонаси\nМурожаат учун телефон: (+998-97) 702-70-70\nЭслатиб ўтамиз, дўкон ходимлари гиламларнинг сифатига, яхши сақланишига ҳамда намунали хизмат кўрсатилишига катта эътибор қаратади. Харидларингиз эса манзилингизгача (Тошкент шаҳри бўйлаб) бепул етказиб берилади.\nЭнг муҳими, гиламларнинг 20—25 йилгача сифати бузилмаслиги ва яхши сақланишига кафолат берилади. Шунингдек, улар осон тозаланиши билан ажаралиб туради.


Охирги суткада коронавируснинг янги 459 ҳолати қайд қилинди, 5 бемор вафот этди | ҚИРҒИЗИСТОН ЯНГИЛИКЛАРИ\nОхирги суткада коронавируснинг янги 459 ҳолати қайд қилинди, 5 бемор вафот этди\n9 июн куни 459 кишида коронавирус касаллиги қайд этилди. Улардан 413 таси лаборатория, 46 таси клиник ва эпидемиологик тасдиқланган, дея хабар беради республика штаби.\nМинтақалар бўйича кўрсаткичлар:\nБишкек шаҳрида - 183;\nЧуй вилоятида - 70;\nИссиқкўл вилоятида - 19;\nЎш шаҳрида - 73;\nЎш вилоятида - 70;\nЖалолобод вилоятида - 34;\nТалас вилоятида - 6;\nБоткен вилояти - 3;\nНорин вилоятида - 1.\nУмуман олганда, Қирғизистонда COVID-19га чалинганлар сони 108 173 га етди.\nСўнгги суткада 331 бемор: Бишкекда - 178, Чуй вилоятида - 84, Ўш шаҳрида - 20, Ўш вилоятида - 9, Иссиқкўл вилоятида - 25, Жалолобод вилоятида - 3, Боткен вилоятида - 2, Норин вилоятида - 10 киши коронавирусдан даволаниб, уйига чиқарилди.\nНатижада мамлакат бўйлаб 101 минг 364 киши тузалди. 1818 бемор касалхоналарда даволанмоқда. Улардан 518 кишининг аҳволи оғир, 106 беморнинг аҳволи жуда оғир. 2080 киши уйда иллат билан курашяпти.\nСўнгги суткада 5952 кишида ПЦР тадқиқотлари ўтказилган.\nБундан ташқари, сўнгги 24 соат ичида Бишкекда - битта, Чуй ва Ўш вилоятларида COVID-19 юқтирган икки бемор вафот этди. Ушбу касаллик туфайли Қирғизистонда 1864 киши ҳалок бўлди.\nСўнгги 24 соат ичида 29 тиббиёт ходимида коронавирус ташхиси қўйилгани ҳақида хабар берилди. Бишкекда - 14, Ўшда - бешта, Ўш вилоятида - олтита, Чуй ва Жалолобод вилоятларида - иккита шифокор COVID-19 юқтирган. Коронавирус билан касалланган тиббиёт ходимлари сони 4795 кишига етди, улардан 4646 нафари даволанди.\nАввалги мақолаИИВ: Орхан Инандига Интерпол орқали қидирув эълон қилинди\nНавбатдаги мақолаПневмония, грижа ва инфаркт. Қамоқдаги сиёсатчиларнинг соғлиғи қандай?


Янги таҳрирдаги “Таълим тўғрисида”ги қонун фарзандларимиз, халқимиз келажагини белгилайди\nТаълим олиш ҳуқуқи инсоннинг энг устувор ҳуқуқларидан бири. Кишининг келажакда қандай инсон бўлиши, шахс сифатида камол топиши, касб танлаши, орзу-ҳаваслари рўёби, умуман, ҳаётда қандай яшаши айнан таълим билан боғлиқ.\nАмалдаги “Таълим тўғрисида”ги қонуннинг қабул қилинганига 20 йилдан ошди. Табиийки, қонун нормалари бугунги изчил ислоҳотларга мос келмай қолган, таълим тизими янги, айтиш мумкинки, замонавий қонунга муҳтож бўлиб келаётган эди. Шунинг учун соҳадаги барча ютуқ ва камчиликлар, жаҳондаги тажриба ва тенденцияларни инобатга олган ҳолда, “Таълим тўғрисида”ги қонуннинг янги таҳрири ишлаб чиқилиб, Қонунчилик палатасида қизғин муҳокамаларга сабаб бўлди. Айниқса, қонун лойиҳасининг иккинчи ўқишдаги муҳокамаси қизғин кечди. Палата мажлисида қонун лойиҳаси моддама-модда кўриб чиқилди. Бу бевосита мамлакат, фарзандларимиз келажаги ва тақдирига дахлдор масала бўлгани учун ҳам депутатлар муҳокамаларга жиддий ёндашди, кескин баҳс-мунозаралар бўлди.\nҚонун лойиҳасидан бир қатор ҳавола меъёрлар чиқарилиб, тўғридан-тўғри ишлайдиган нормалар киритилди. Ниҳоят, парламент қуйи палатаси “Таълим тўғрисида”ги қонуннинг янги таҳририни қабул қилди.\nЯна бир муҳим масала. Қонун лойиҳасига инклюзив таълим тушунчаси ҳам киритилди. Ҳар бир боланинг ижтимоий келиб чиқиш ҳолатидан қатъи назар таълим олишда тенг ҳуқуқлилигини таъминлаш, ҳар қандай ажратиш ва камситишларнинг олдини олишда бу муҳим аҳамиятга эга. Бу масалалар партиямиз Сайловолди дастурида алоҳида қайд этилгани, қонунда белгиланган меъёрлар муҳим ўзгаришларга асос бўлишини ҳам алоҳида таъкидлаш жоиз.


Андижонда қимор сабаб қўшнисини ўлдирган йигит узоқ муддатга қамалди ... - UzNews.uz\n7 августа, 14:51 1227 0\nАндижонда қимор сабаб қўшнисини ўлдирган йигит узоқ муддатга қамалди — видео\nҚотил ютган пулини бермаган қўшнисини ўлдириб, уйидаги чуқурга кўмиб қўйган.\nАндижон вилояти Избоскан туманида яшовчи йигит қимор ўйини сабабли қўшнисини ўлдириб, уйига кўмиб қўйган. Бу ҳақда “Бир жиноят изидан” кўрсатувида маълум қилинди.\nҚайд этилишича, 2020 йил 26 декабрь куни Избоскан тумани ИИБга 22 декабрь куни тахминан соат 20:00 ларда туманнинг Бешмирза маҳалласида яшовчи 1991 йилда туғилган Муроджон Эргашев уйидан чиқиб кетиб, қайтиб келмаганлиги хабар қилинган.\nОлиб борилган суриштирувларда, у ўша куни уйи ёнидаги дўкондан чиқиб, қўшниси, узоқ қариндоши 1994 йилда туғилган Абдураҳмон Комиловнинг уйига боргани аниқланган.\nАниқланишича, улар узоқ вақт давомида ошиқ ўйнашни одат қилган. Муроджон Эргашев Абдураҳмон Комиловдан қиморда пул ютқазиб қўйиб, тўлиқ қайтармагани сабабли ўзаро жанжаллар бўлиб турган.\n22 декабрь куни ташқарида жанжаллашишгач, йигитлар уйга киради. Шунда Абдураҳмон Муроджонни тош билан бир неча марта уради, елкасига бир неча марта пичоқ тиқиб олиб, қасддан ўлдиради ва ҳожатхона яқинидаги чуқурга ташлаб, кўмиб қўяди.\nМарҳумнинг онаси ўғли қўшни йигитдан $100 қарзи бўлганини билдирган бўлса, қотил судда марҳум ундан 13 млн сўм қарзи борлигини айтган.\nҚотил орадан 35 кундан кейин айбига иқрор бўлиб, ИИО ходимларига кўмган жойини кўрсатади.\nСуд ҳукмига кўра, қотил қўшни 14,5 йилга озодликдан маҳрум қилинди.\n17 Августа, Вторник 6369 0\n16 Августа, Понедельник 4365 0


“Грэмми” мукофоти кимларга насиб этди?\nКеча дунёдаги энг машҳур мусиқа мукофотларидан бири “Грэмми”ни тантанали топшириш бўйича 60-юбилей маросим Нью-Йорк шаҳридаги Мэдисон-сквер-гарден мажмуасида бўлиб ўтди.\n“Ўзбеккино” Миллий агентлиги томнидан кўп қисмли “Матизнинг саргузаштлари” мультфильмини суратга олиш ишлари бошланди. Бу ҳақда агентлик расмий веб-сайтида маълумот берилди.\nПрезидентимизнинг 2017 йил 17 ноябрдаги «Ўзбек миллий мақом санъатини янада ривожлантириш чора-тадбирлари тўғрисида»ги қарори халқимиз маданиятини асраш ва ривожлантиришга муҳим замин бўлади. Қарорга мувофиқ, 2018 йилдан бошлаб Шаҳрисабз шаҳрида ҳар икки йилда бир марта Халқаро мақом санъати фестивали ўтказиш режалаштирилган.\nБиргит Боймерс: Ўзбекистон киноси ривожига ўз ҳиссамни қўшиш ниятидаман\nКино соҳасида таниқли халқаро мутахассислар ўзбекистонлик ёш ижокорлари учун тренинг семинарлар ва маҳорат дарслари ўтказишди.\nЯқинда Испания пойтахти Мадрид шаҳрида 38-Халқаро туризм кўргазмаси ўтказилди. Миқёси жиҳатидан Берлин кўргазмасидан кейин иккинчи ўринда турувчи мазкур “Fitur” деб номланган кўргазма ҳар йили Испания ҳукумати ва Мадрид шаҳрида жойлашган Бутунжаҳон туризм ташкилоти ҳамкорлигида ташкил этилади.\nСахифа 5, барчаси 96


22:10 / 25.07.2017\nфото: ACACIA MINING\nТанзаниянинг олтин қазиб олиш билан шуғулланувчи Acacia Mining компаниясига 190 млрд долларлик қўшимча солиқ солинди. Бу ҳисобчининг хатоси эмас – Танзания ҳукумати Acacia Mining давлатни 40 млрд долларга алдаган деб топган, қолган 150 млрд доллар эса жарима ва пенялар сифатида йиғилиб қолган.\n190 млрд доллар бу шунчаки жуда катта миқдор эмас, бу мутлақ ақл бовар қилмас суммадир. Россиянинг бир вақтлар энг йирик нефть компанияси "ЮКОС" солиқчилар унга 25 млрд долларлик қўшимча солиқ (жумладан жарималар ва шўъба корхоналарга эътирозлар бўйича) ҳисоблаб берганларидан кейин касодга учраган.\nШунингдек, бир нечта компанияларгина 190 млрд долларлик бозор нархига эга. Дунёнинг энг қиммат компанияси Apple 792 млрд доллар туради. Bloomberg’нинг ҳисоб-китобларига кўра, Acacia Mining ҳукумат билан тўлиқ ҳисоб-китоб қилиши учун 200 йиллик даромадини бериши керак бўлади.\n"40 млрд долларлик қиймат – бу олтин қазиб олувчи дунёдаги 5 та йирик компаниянинг 2000 йилдан бери тўлаб берган умумий солиқ миқдоридан 2 марта кўпроқдир", деб айтган Investec Plc. таҳлилчиси Хантер Хиллкоат. Ҳаттоки Танзаниянинг йиллик ялпи ички маҳсулоти компанияга билдирилган молиявий эътирозлардан камроқдир, у 150 млрд долларга яқинни ташкил қилади.\nТанзания ҳукумати ва Acacia Mining ўртасидаги баҳс бир неча ойдан бери давом этмоқда: амалдорларнинг фикрича, компания ўзига тегишли иккита кондан экспортни декларация қилмаган. Компания эса буни рад этмоқда. Танзания март ойида ишланмаган олтин ва мис экспортини тақиқлаб қўйган, бу эса Acacia Mining’га кунига бир неча миллион долларлик зарар келтирмоқда.\nсолиқ Танзания Acacia Mining


Сайловлар – демократия кўзгуси\nСамарқанд давлат архитектура ва қурилиш институтида партия вилоят кенгаши томонидан шу мавзуда семинар ўтказилди.\nОқдарё тумани ҳокимлиги қачонгача лоқайдлик қилади?\nОқдарё туманидаги “Ўзбекистон” маҳалласида яшовчи фуқароларнинг муаммоси салкам икки йил ўтибдики, ҳамон ечимини топмай келаяпти. Маҳалла аҳолиси сув тошқини туфайли\n“Сендан мен камми” қабилида иш юритувчи, халқимиз орасида кўплаб норозичилик уйғотаётган айрим кимсалар ўйлаб топган бўлмағур дабдабабозликка барҳам берилади.\nСайлов сийлов эмас ёки номзодларга қўйилаётган талаблар хусусида\nСиёсий партияларнинг сайловдаги ғалабаси айнан депутатликка кўрсатилган номзодларга боғлиқ экан уларни танлашда хатоликка йўл қўймаслик лозим.


AstraZeneca’нинг коронавирусга қарши вакцинаси 70 фоизга самарадор бўлиб чиқди. Уни бошқа компанияларнинг вакцинасига қараганда сақлаш осон - Daryo\n17:12, 23.11.2020 8205\nAstraZeneca’нинг коронавирусга қарши вакцинаси 70 фоизга самарадор бўлиб чиқди. Уни бошқа компанияларнинг вакцинасига қараганда сақлаш осон\nAstraZeneca компанияси Оксфорд университети билан ҳамкорликда яратилаётган коронавирусга қарши АZD1222 вакцинасининг самарадорлиги 70 фоизга тенглигини маълум қилди.\nТаъкидланишича, AstraZeneca компанияси ўзи томонидан яратилган вакцинадан фойдаланишга рухсат берилса, 2021 йилда 3 миллиард доза вакцина ишлаб чиқаришга тайёр.\nВакцина самарадорлигига оид пресс-релизда қайд этилишича, AstraZeneca томонидан яратилган вакцинани Цельсий бўйича 2-8 даражада сақлаш ва уни етказиб бериш мумкин, вакцинация жараёни эса алоҳида шароитларни талаб қилмайди.\nАввалроқ АҚШнинг Pfizer компанияси Германиянинг BioNTech компанияси билан биргаликда ишлаб чиқарилган COVID-19’га қарши вакцинанинг самарадорлиги 95 фоизни ташкил этишини маълум қилганди. Компания маълумотларига кўра, вакцина синовда қатнашаётган кишининг ёши, ирқи ва миллатидан қатъи назар, самарали бўлган. Дастлабки синов натижалари 90 фоиз самарадорликни кўрсатган.\nШунингдек, ноябрь ойида Американинг Moderna компанияси ўзининг янги коронавирусга қарши вакцинаси синовларнинг учинчи босқичида 94,5 фоиз самарадорлик кўрсатгани ҳақида хабар берди. Россиянинг «Спутник V» вакцинасини ишлаб чиқарувчилар эса ўзларининг вакцинаси самарадорлигини 92 фоизга баҳолади.\nБилл Гейтс коронавирусга қарши дастлабки вакциналар самарадорлиги идеал бўлмаслиги мумкинлигини айтди\nҲиндистонда COVID-19’га қарши вакцина синовининг якуний босқичи бошланди\nPfizer ўзининг COVID-19’га қарши вакцинасини АҚШда соддалаштирилган тартибда рўйхатдан ўтказиш учун ариза берди\n23:25, 06.01.2022 92086\n00:19, 26.01.2022 79707\n12:48, 08.01.2022 56759\n18:17 Бугун 1141\nЎзбекистонда пахта ҳосилдорлиги 50 центнерга етказилади\n18:00 Бугун 2353\n«Ўзмиллийбанк» АЖ Осиё инфратузилмавий инвестициялар банки билан 200 миллион АҚШ долларлик келишувни имзолади\n17:58 Бугун 3656\nБайден ва рафиқаси мушук асраб олди. Оқ уйда сўнгги 13 йилдан буён мушук боқилмаганди\n17:37 Бугун 7341\nНавоийда 20 ва 22 ёшли қизларни Дубайга фоҳишалик учун юбораётганлар қўлга олинди\n19:23, 28.01.2022 94871\n22:25, 27.01.2022 80479\n08:31, 28.01.2022 78348\n11:52 Бугун 82215\nФақат хом гўшт еб, кийинишни истамаган, умри охиригача «одам» бўлолмаган ҳақиқий Мауглининг аянчли тақдири


Nestle қуллар овлаган балиқлардан фойдаланишда айбланди\nЛос-Анжелес федерал судига Калифорния штати фуқароларидан Nestle компанияси устидан даъво аризаси келиб тушди. Унда айтилишича, компания Таиландда қуллар меҳнатидан билан тутилган денгиз маҳсулотларинидан фойдаланган.\nBloomberg агентлигининг маълум қилишича, ариза муаллифлари Fancy Feast мушуклар овқати харидорларидир. Уларнинг адвокати бу фактни сир тутган Nestle “миллионлаб истеъмолчиларни алдагани”ни эътироф этди.\nТаиландда балиқ катта траулерларда овланади. Уларда одатда Мьянмадан ва Камбоджадан олиб чиқилиб, қулликка сотиб юборилган эркак ва болалар меҳнат қилади.


901 ОИЛА АЖРАЛИШИНИНГ ОЛДИ ОЛИНДИ\nOldingi maqola САЁҲАТ КИШИГА ЗАВҚ БЕРАДИ...\nKeyingi maqola "КЕЛИН САЛОМ КИМГА КЕРАК?\nБунда “Вилоят яраштирув гуруҳи”нинг ўрни қандай бўлди?\nМаълумотларга кўра, ажрим ёқасидаги ушбу оилаларнинг сақлаб қолиниши натижасида улардаги 1302 нафар боланинг отасиз, ё онасиз ўсишига йўл қўйилмайдиган бўлди. Ваҳоланки, яраштирилган оилаларнинг 40 фоизи тегишли судларга ажрашиш тўғрисида ариза ҳам киритиб улгурган эди.\nХўш, яраштирув ишларида Ўзбекистон Республикаси Президентининг 2018 йил 2 февралдаги "Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида"ги фармони ҳамда вилоят ҳокимлигида ўтказилгани “Оила тинчлиги ва қадриятларини мустаҳкамлигига салбий таъсир кў рсатаётган омиллар (оилавий ажримлар), уларнинг сабаблари ва олдини олишга қаратилган ишлар самарадорлигини ошириш тўғрисида”ги йиғилиш баёнида белгиланган вазифалар ижросини таъминлаш, оилавий ажрим ва низоларнинг олдини олиш, улар сабабларини ўрганиш мақсадида вилоят хотин-қизлар қўмитаси ҳузурида ташкил этилган "Вилоят яраштирув гуруҳи"нинг ўрни қандай бўлди?\n- Гуруҳ мутасаддиларига оилаларни мустаҳкамлаш ва ажримларнинг олдини олиш бўйича аниқ вазифалар юклатилган, - дейди вилоят хотин-қизлар қўмитаси котибияти мудири Манзура Очилова. - Жорий йилнинг уч ойи давомида нотинч, дарз кетиш ёқасида турган 901 оилани яраштиришга эришилгани ҳам таркибига вилоят фаоллари, намунали оила соҳиблари, нуронийлар киритилган ушбу гуруҳнинг саъй-ҳаракатлари билан боғлиқ.\nЎрганишлар натижаси ажримлар кўплаб ёшларнинг оила қуришга тайёр эмаслиги, уни бошқариш кўникмасига, моддий таъминлаш имкониятига эга бўлмагани ҳолда турмуш қурганлиги, фарзандлар тарбиясини ўз бурчи деб ҳис этмаслиги, аксарият ҳолларда қайнона ва келин ўртасидаги можаролар туфайли юзага келаётгани аниқланган.\n- Ушбу омиллар ичида, айниқса қайнона-келин муносабати асосий ўринда турибди, - дейди Манзура Очилова. Қайноналарнинг келинга нисбатан шикоятлари: "Дангаса...", "Уй ишларига уқуви йўқ...", "Бир йилдан бери туғмаяпти...", "Битта болани эплолмайди...", "Қачон қараса касал, югуриб-елиб хизмат қилмайди..." кабилардан иборат, гўё улар ўз даврида мукаммал келин бўлгандек.\nИнсон, у ким бўлишидан қатъи назар, бахтли бўлишга ҳақли. Бахтнинг тўлақонли бўлиши эса уни ўраб турган бошқа инсонлар, у яшаб турган жамият, қолаверса, бутун башарият билан боғлиқ. Бахт оила билан. Ҳеч бир инсон ёлғизликда бахт топа олмайди.\n- Йигит ҳам, қиз ҳам яхши ниятлар билан оила қуради, - дейди Ўзбекистон мусулмонлари идорасининг вилоятдаги вакили, вилоят бош имом-хатиби Раҳматилло Усмонов. - Икки ёш бу йўлда бир мушт бўлиб, ўзаро иноқлик билан ҳаракат қилиши керак. Динимиз никоҳни тарғиб қилади, лекин ҳеч қачон ажралишни эмас. “Нисо” сурасида шундай ёзилади: "…Улар билан тотув турмуш кечирингиз. Агар уларни ёмон кўрсаларингиз, (билиб қўйингки) балким, сизлар ёмон кўрган нарсада Аллоҳ (сизлар учун) кўпгина яхшилик пайдо қилиши мумкин". Буни шундай тушуниш керакки, иложи борича, ёнингдаги аёлинг (ёки эринг)нинг ёмон томонини кўриб, ундан қутулиш йўлига ўтмагин, чунки бу ҳаётда бенуқсон инсоннинг ўзи йўқ. Зеро, никоҳ илоҳий нарса, Аллоҳ ҳар кимни тақдирига ёзилган инсон билан учраштиради.\n- Икки нафар фарзандимиз бор, - дейди Қарши туманилик Шаҳноза Саҳобова. - Қайнонам билан келишолмай ота уйига кетиб қолган эдим. Тўғриси, бошида ҳамма айбни қайнонамдан қидирдим. Кейин билсам, ўзим ҳам барчасини жой-жойига қўя олмаган эканман. Буни энди тушуниб етдим. Бу борада ўз насиҳатларини аямаган, оиламизни сақлаб қолиш учун жонкуярлик кўрсатган вилоят раҳбарларидан миннатдорман. Уларнинг саъй-ҳаракати билан оилам тикланди.\nАжрашиш фақат шу оила ва унинг атрофидаги кишиларнинг муаммоси эмас, бунинг ортидан жамият ҳам зарар кўради. Ушбу зарар жиноятчилик, маънавий-ахлоқий бузғунчиликнинг ортиши, ажралишлар ортидан юзага келган нотўлиқ эҳтиёжманд оилалар кабиларда ўз ифодасини кўрсатади. Демак, ажримлар масаласи - шахсий иш эмас. Унинг оқибати сизу бизга ҳам таъсир этади. Шундай экан, ажримларнинг олдини олишга барчамиз масъулмиз.


ҚАДИМ ВА БАРҲАЁТ САНЪАТ » Kamoliddin Behzod nomidagi Milliy Rassomlik va Dizayn Instituti\nИнсоният кулолчилик билан жуда қадимдаврлардан шуғулланиб келган. Тарихий манбаларга кўра, бу ҳунар биландастлаб аёллар машғулбўлса, кулоллик чархи пайдо бўлгандан кейин эркаклар лойдан турли буюмлар ясашни касб қилишган. Ўзбекистон замирида кулолчилик ўзининг чуқур тарихий илдизига эга. Халқимиз жуда қадим замонлардан сопол буюмлардан кенг фойдалангани музейларда сақланаётган экспонатлар тимсолида ўз аксини топади. Мустақиллик йилларида бу бебаҳо миллий ҳунармандчилик турини қайта тиклаш ва янада сайқаллашга алоҳида эътибор қаратилди.\nҲозирда бадиий безатиш усули, шакли ва тайёрланишига кўра юртимизда Фарғона, Бухоро, Самарқанд, Хоразм ва Тошкент кулолчилик мактаблари мавжуд. Уларнинг ҳар бири ривожланиши, ижодий услублари ўзига хослиги билан ажралиб туради. Айни вақтда Фарғонада анъанавий бадиий йўналишлар қайта тикланган бўлса,қадим Бухоро ва Самарқанд кулолчилик мактаби буюмларида жарангдор нафислик, қўрғошинли сир ва сарғиш-яшил, жигарранг бўёқлар муҳим ўрин тутади. Афросиёб сополи анъаналарига асосланиб тайёрланадиган буюмлар безагида ўсимликсимон нақшлар етакчилик қилади. Шаҳрисабз усталари сополгамўйқаламда гул солcа, Ургут, Денов усталари бетакрор нақшлардан фойдаланади. БухороваСамарқанд кулолчилик мактаби бошқа мактаблардан сопол ҳуштак ўйинчоқлари билан ажралиб туради.Тошкент мактабининг турли статуэтка ҳамда ҳайкалчалари кўзни қувонтиради. Хоразм кулолчилиги ўзининг ложувард рангга мойиллиги, кўркамлиги ва мустаҳкамлиги билан донг таратган.\nЮртимизда миллий ҳунармандчилик анъаналарини асраб-авайлаш, давом эттириш, ҳунармандларни қўллаб-қувватлаш, шу аснода қадриятлар бардавомлигини таъминлаш борасида тизимли ишлар олиб борилмоқда. Президентимиз Ислом Каримовнинг 1997 йил 31 мартдаги “Халқ бадиий ҳунармандчиликлари ва амалий санъатини янада ривожлантиришни давлат йўли билан қўллаб-қувватлаш чора-тадбирлари тўғрисида”ги Фармони кулолчилик анъаналари ривожланишида ҳам муҳим омил бўлди.Хусусан, Ўзбекистон Республикаси Маданият ва спорт ишлари вазирлиги, Савдо-саноат палатаси, “Камолот” ёшлар ижтимоий ҳаракати, Ўзбекистон Бадиий академияси “Ҳунарманд” уюшмаси ва унинг ҳудудий бўлимлари ҳамкорлигида ташкил этилаётган фестиваллар, кўргазмалар, ярмаркалар ва маҳорат мактаблари миллий ҳунармандчилик йўналишлари, жумладан, кулолчилик ривожини қўллаб-қувватлашга хизмат қилмоқда.\n— Кулолчиликда асосий хомашё лой ҳисобланади. У қанча сифатли бўлса, қанчалик яхши пишитилса, сопол сифати шунча яхши бўлади, — дейди Ўзбекистон Бадиий академияси қошидаги “Ҳунарманд” уюшмаси аъзоси, қатор кўрик-танловлар ва кўргазмалар совриндори Матлуба Умарова. — Кулолнинг асосий иш қуроли — кулоллик чархи. Уста унда идишлар тайёрлайди ва шакл беради. Тайёрланган идишлар қуритилиб, хумдонда қиздирилади. Маҳсулотлар сирланганидан сўнг яна бир бор хумдонда пиширилади. Бу мураккаб жараёнда санъат маҳсулини яратиш учун кулол ўзининг бор фантазияси, қобилияти ҳамда ижодий салоҳиятини ишга солиши керак. Ана шунда сопол кўзачалар ҳамда ҳайкалчалар ҳақиқий санъат асари даражасига етади. Ҳозирги вақтда юртимизда миллий ҳунармандчилик соҳаси вакиллари учун барча зурур шароит яратилган. Оилавий ҳунармандчилик корхоналари турли солиқлардан озод қилинган, қатор имтиёзлар билан таъминланган. Биз ҳам бу имкониятлардан фойдаланиб оилавий сополчилик корхонамизни ривожлантиряпмиз. Ишлаб чиқарган сопол рўзғор буюмлари, миллий қаҳрамонлар ҳайкалчалари, шамдон ва қаламдонларимизни кўргазмаларда намойиш этиб, ўз харидорларимиз ҳамда ҳамкорларимизни топишга эришдик. Корхонада “уста-шогирд” анъанасини қўлга қўйганмиз. Унда ўғилларим билан ўнлаб шогирдларимизга ҳунар сирларини ўргатяпмиз.\nМатлуба Умарова бошлиқ оилавий кулолчилик корхонасида ишлаб чиқарилаётган буюмлар, айниқса катта-кичик ҳайкалчалар кўргазмаларда чет эллик сайёҳлар эътибори ҳамда эътирофига сазовор бўлмоқда. Улар орасида ўзаро ҳамкорлик қилиш истагида бўлганлар ҳам бор.\nЧет элларда кулолчилик маҳсулотлари жуда қиммат туради. Чунки сопол экологик тоза маҳсулот саналиб, намликни мувофиқлаштириш, ҳаво ўтказиш каби хусусиятларига кўра, чинни, хрустал ҳамда металлдан ясалган рўзғор анжомларидан фарқ қилади. Мутахассислар фикрича, сопол идишларда саломатликка зиён етказувчи хусусиятлар мавжуд эмас. Шу сабабдан, ҳозирда ресторанлар, кафе ва ошхоналарда ҳам сопол идишлардан кенг фойдаланилмоқда.\n— Келгусида ҳунармандчилик цехимизни янада кенгайтириб, янги дастгоҳлар келтиришни, ишчилар сонини кўпайтиришни режалаштиряпмиз, — дейди М.Умарова. — Шуни инобатга олиш керакки, сопол буюмлар алоҳида эътибор, эҳтиёткорликни талаб қилади. Агар ўзига яраша ишончли қутилар ва қадоқлар бўлмаса улар манзилга етиб боргунча синиб қолиши мумкин. Шу боис, уларни хориж бозорларига олиб чиқиш учун аввало мустаҳкам қути ва ўрамларда сотувга чиқаришни йўлга қўйиш лозим. Шу мақсадда янги маҳсулот ўраш цехини ҳам ишга туширишни ният қилганмиз.\nЮртимизда ҳар қандай фойдали ғоя, ибратли тадбир ҳамда тадбиркорлик лойиҳаси қўллаб-қувватланади. Шу кунгача етиб келган қадим кулолчилик санъатини сақлаб, авлоддан-авлодга етказиб келаётган уста-ҳунармандлар бор бўлсин. Кимёвий бирикмалардан холи, табиий ва экологик тоза тупроқдан ясалган сопол буюмлар турмушда ишлатиш учун қулай бўлиши билан бирга, уларда миллийлигимиз, қадриятларимиз ўз аксини топади. Айнан шу сабаб, ота-боболардан мерос кулолчилик санъатини янада ривожлантириш муҳим ва аҳамиятлидир.


УКРАИНА КИНОКОМПАНИЯСИ “ПАХТАКОР”НИ 1979 ЙИЛДА БОШҚАРГАН БОШ МУРАББИЙИ ОЛЕГ БАЗИЛЕВИЧ ҲАҚИДА ФИЛЬМ СУРАТГА ОЛМОҚДА. - «O`zbekkino» milliy agentligi\nУКРАИНА КИНОКОМПАНИЯСИ “ПАХТАКОР”НИ 1979 ЙИЛДА БОШҚАРГАН БОШ МУРАББИЙИ ОЛЕГ БАЗИЛЕВИЧ ҲАҚИДА ФИЛЬМ СУРАТГА ОЛМОҚДА.\nБундан 40 йил олдин “Пахтакор” футбол жамоаси фожиали вафот этган эди. Унинг бош мураббийи - таниқли украиналик футболчи ва мураббий Базилевич Олег Петрович эди ва хамма унга қисқа Базиль деб мурожаат қилишган.\nШу кунларда, Тошкентга Украинадан “Магика-фильм” кинокомпанияси машҳур Украиналик футболчи ва “Пахтакор” футбол жамоасининг бош мураббийи бўлган ва 1979 йил 11 август куни рўй берган авиаҳалокат натижасида бутун жамоа вафот этганда, мўъжизавий равишда омон қолган Олег Петрович Базилевич ҳаёти ва фаолияти хотирасига бағишланган тўлиқ метражли ҳужжатли фильмни суратга олиш мақсадида ташриф буюрди. Олег Петрович Базилевич ўтган йилнинг октябрь ойида вафот этган.\nУкраинанинг суратга олиш гуруҳи ўша йиллардаги хотиралар ва воқеалар билан боғлиқ жойларни зиёрат қилиш, одамлар билан учрашиш ва “Базиль” ҳужжатли фильми учун лаҳзаларни видеотасвирга олиш учун Тошкентга келди, чунки унинг ҳаётидаги энг муҳим саҳифаларидан бири Ўзбекистон билан боғлиқ эди.\n1979 йилда таниқли украиналик футболчи ва мураббий Базилевич Олег Петрович Тошкентга “Пахтакор” жамоасига раҳбарлик қилиш учун таклиф қилинган. Ўша пайтларда Михаил Ан, Владимир Фёдоров, Равиль Агишев, Олим Аширов каби бошқа машхур футбол усталари хам жамоада таниқли эди. Ўз автобиографик китобида Олег Базилев Ўзбекистон уни самимий кутиб олганини, футболчилар ва спорт раҳбарлари томонидан унга ҳамда футбол ғояларига бўлган ишончни эслайди. Базилевич доим “менинг Пахтакорим” деб ёзган ва шу билан у ўз ҳаётида ҳеч қачон бундай ёрдам, тушуниш, дўстона ва самимийликни учратмаганлигини таъкидлаган. Жамоа машғулотлар учун унинг янгича ғояларини қабул қилди ва кўп ўтмай кетма-кет бешта катта ғалабани қўлга киритиб етакчиликга яқинлашди. Фожиали авиаҳалокат самарали бошланган ҳамкорликни узиб ташлади.\nФильмнинг сценарий муаллифи ва режиссёри таниқли украиналик кинорежиссёр Украинада хизмат кўрсатган артист Роман Ширман:\n- “Фильм футбол хақида эмас, инсон тақдири хақида ва фильмдаги энг таъсирли лаҳзалар айнан Тошкент билан боғлиқ бўлади. Биз унинг яқин инсонлари билан учрашдик ва улар унинг хаётидан қизиқарли ва унутилмас воқеалар билан бўлишди. Ушбу фильмда биз томошабин Олег Петровичнинг барча қувончларини ва азобларини ҳис қилиши учун, унинг қалбида ҳиссиётларни уйғотмоқчимиз. Афсуски, Олег Петрович ҳозир биз билан эмас, аммо доимо ёдимизда ва бу фильм бутун умрга унинг хотирасини сақлаб қолади.\nБиз фильмни бу қишдан суратга олишни бошлаймиз ва сентябрь ойида уни тугатишни режалаштирмоқдамиз. Фильм преьмераси йил охирига қадар Украинада бўлиб ўтади. Тошкентдаги премьерага келсак, барчаси режамиз бўйича кетса, у ҳам бўлиб ўтади”.\nГенадий Кофман (продюсер)\n-“Аввало шуни таъкидлашни истардимки, биз ушбу экспедицияни тахминан 7 ой давомида жиҳозлашга ҳаракат қилдик, аммо натижаси аниқланмади Тошкентда суратга олишимиз имкониятини аниқлай олмадик. Кейин мен тасодифдан продюсер дўстимнинг Facebookдаги сахифасида мақоласини кўрдим. У 2019 йилда Каннда бўлганини ва Ўзбекистон миллий кинокомиссияси делегацияси билан учрашганини билгач, улар билан боғланиш йўлини сўрадим ва дарҳол ташкилот билан алоқага чиқдим. Суҳбатда аниқликни эшитганимдан хурсанд бўлдим, барчаси яхши бўлишидан ва биз уни амалга ошира олишимиздан хотиржам бўлдим. Тушунганимдек, ташкилот бошқа мамлакат компаниялари Ўзбекистонда суратга олиш рухсатини олиши учун ариза бериш механизмларини ишлаб чиқди. Тан оламанки, биз бунчалик тез жавоб олишимизни ва келишимизга қадар барчаси ташкиллаштирилган бўлишини ўйламаган эдим. Биз бу экспедицияни узоқ вақт давомида кейинга қолдирдик ва шундай бўлдики, режалаштирилган оҳирги саналар фожианинг 40 йиллигига тўғри келди. Муваффақиятли иш олиб боргани учун Ўзбекистон миллий кинокомиссияси вакилларидан миннатдорман. ”\nЎзбекистонда илк бор хорижий кинокомпанияларга бепул ташкилий, ишлаб чиқариш ва техник ёрдам кўрсатиш учун махсус тизим ишга туширилди. Ушбу тизим бўйича хорижий кинокомпанияларнинг Ўзбекистонда фильмларни суратга олиш учун тақдим қилинган аризаларни тезкорлик билан кўриб чиқиш ва хорижий кинокомпанияларга суратга олиш ишларида ташкилий, ишлаб чиқариш ва техник кўмаклашишдан иборат.\nУшбу тизим Туризмни ривожлантириш давлат қўмитаси ва “Ўзбеккино” Миллий агентлиги кўмагида Ўзбекистон миллий кинокомиссияси томонидан амалга оширилмоқда.


16:37 / 12.11.2020\nДавлат раҳбари бу ердаги шароитлар билан танишиб, хизматлар кўлами билан қизиқди. Одамлар талабидан келиб чиқиб, янги хизмат турларини йўлга қўйиш, маҳаллалар билан онлайн боғланиб, аҳолига қулайлик яратиш бўйича топшириқлар берди. Бундай марказларда кўрсатилаётган хизматлардан одамларнинг хабардорлигини ошириб, кенг фойдаланишга ўргатиш муҳимлигини таъкидлади.\n«Давлат хизматлари маркази орқали одамлар давлатнинг эътиборини сезиши керак», - деди Шавкат Мирзиёев.\nҚарши шаҳрида барпо этилган IT-технопаркда ҳам веб-дизайнерлар, дастурчилар ва робототехниклар ўз фаолиятини бошлаган. «Бир миллион дастурчи» лойиҳаси доирасида ўқув курслари ташкил этилгани натижасида ахборот технологияларига қизиқувчи ёшларга кенг имконият яратилди. Илк натижалар ҳам қўлга киритилмоқда.\nЖумладан, энг яхши давлат мобил иловасини ишлаб чиқиш бўйича Ўзбекистон олий таълим муассасалари талабалари ўртасида ўтказилган «mGovAward» танловида қашқадарёлик ёшлардан тузилган жамоа ғолиб бўлди. Улар яратган чет тилларини масофавий ўқитиш мобил иловасини такомиллаштириш учун 500 миллион сўм мукофот пули ажратилди.\n«Ҳар бир ҳудуднинг ўзига хос имкониятлари, долзарб муаммолари бор. IT-парклар шулардан келиб чиқиб, дастурий маҳсулотлар яратиши керак. Масалан, Қашқадарёда мелиорация, картошкачилик, узумчилик оғир аҳволда, чорвачиликни, мева-сабзавотчиликни ривожлантириш учун қулай шароит бор. Шу соҳаларда ресурсларни тежаш, фойдали иш коэффициентини ошириш учун инновацион лойиҳалар зарур», деди Шавкат Мирзиёев.


КХШТ номақбул сайтларни фош қилди\n29 ноябр 2021, Тошкент вақти: 06:52\nКХШТга аъзо давлатлар хавфсизлик кучлари экстремистик руҳдаги, жумладан, худкушларни ёллаш билан шуғулланган ўнлаб интернет сайтларини фош қилди.\nКХШТ Бош котиби Николай Бордюжанинг айтишича, ташкилотга аъзо олти давлат хавфсизлик кучлари томонидан биргаликда ўтказилган махсус амалиёти чоғида 1700га яқин жиноий ва ўнлаб терроризм йўналишидаги сайтлар аниқланган. Улар орасида худкушларни ёллаш билан шуғулланган сайтлар ҳам бўлган.\nБюрдюжа фикрича, ахборот жабҳасидаги таҳдидларни бартараф этиш ва бу соҳада ҳамкорликни кенгайтириш бугунги куннинг долзарб вазифаларидан бири бўлиб қолмоқда.\nКХШТ Бош котибига кўра, ҳозирда ахборот технологияларидан нафақат тинчлик мақсадлари учун, балки сиёсий вазиятни издан чиқариш ва иқтисодий зарар етказиш мақсадлари учун ҳам фойдаланилмоқда.


РАЪНО ЯРАШЕВА: “МЕНГА ОДАМЛАР: — “ИККИ ЁШНИ ЖУВОНМАРГ ҚИЛДИНГИЗ”, ДЕЙИШДИ...” - Uzbegim | Uzbegim\nРАЪНО ЯРАШЕВА: “МЕНГА ОДАМЛАР: — “ИККИ ЁШНИ ЖУВОНМАРГ ҚИЛДИНГИЗ”, ДЕЙИШДИ…”\nPosted on 12/10/2011 By admin Interviews\n— Мана, яқин орагача ўзбек миллий драма театри саҳнасида тақдим этиб келинган “Бевалар” спектакли фильм сифатида ҳам суратга олинди. Ниҳоят сиз унда ўзингиз орзу қилган рол Раъно образини яратдингиз…\n— Зухра Солиева қаламига тегишли ушбу “Бевалар” спектакли театримиз саҳнасида қўйилганидан кейин мухлисларимиз томонидан илиқ кутиб олинди. Кейин шу спектаклнинг саҳналаштирувчи режиссёри Мунаввара Абдуллаева режиссёрлар билан маслаҳатлашган ҳолда фильм қилиб суратга олиш ҳақида ўйладилар. Кейин Зуҳра СОлиева ҳам спектаклнинг кино вариантини яратди. Яқинда фильмнинг суратга олиш ишлари яқинда тугади. Худо хоҳласа 15 декабр, ёки 15 январ кунлари “Бевалар” фильмининг премьераси бўлиб ўтиши кўзда тутилган. Бош Раъно ролида мен, қизим Мадина Мумтоз эса Дилдора ролида суратга тушдик. Фильмда Раъно ролини ўйнаш борасидаги ниятим амалга ошди. Энди яна бир ниятим бор. У ҳам бўлса, халқига, юртига фидоий, тажрибали, билимли шифокор аёл ролини ўйнашни истайман.\n—Салбий роллардан иложи борича ўйнамаганларинг маъқул. Сабаби, мухлислар кеийн сизларни бир умрга ёмон кўриб қолади, дея маслаҳат берардилар. Шунга кўра мен иложи борича ижобий ролларни ўйнашга ҳаракат қилиб келганман. Аммо, шунга қарамай яқинда режиссёр Аюб Шаҳобиддинов ўзининг “Телба” фильмига, салбий образга таклиф қлган эди. Биласизми, шу фильмда салбий она ролида кўринганлигим учун, мухлисларим менга тинимсиз қўнғироқ қилиб,\n— Театр ёки фильмда суратга тушаётган баъзи бир актёрлар ўзи ижро этаётган қаҳрамонининг руҳиятига сингишиб кетади… Сиз ҳам ўз ижодингиз давомида ана шундай ҳолатларга дуч келганмисиз?\n— Биласизми, актёр профессионал бўлса, мен драматик рол ўйнадим деб, драматик, ёки бўлмаса комедик рол ўйнадим деб комедик инсон бўлиб қолмайди. Аммо, тан олиш керак, маълум маънода актёр учун ўйнаётган образининг таъсири бўлади. Масалан, мен “Соҳибқирон Амир Темур” спектаклида Бибихоним ролини ўйнаганимда ўзимни ўша тарихий аёл тимсолида тасаввур қилиб, юриш-туришим, ҳаракатларим, ҳатто гапириш оҳангимгача Бибихонимдек ўзгарганлигимни сезганман. Эрталаб уйқудан тургандаги ҳолатгача, маънан дунёқарашим ҳам худди ўша даврга хосдек, салобатли ва вазмин бўлиб қолган эдим. Замонавий спектакл ёки кинофильмларда репитиция жараёнининг ўртасида бир шингил латифа айтиб, кайфиятни кўтариб олиб яна давом этиш мумкин. Аммо, тарихий асарларда бунақа қилиб бўлмайди, жиддийроқ ёндошилади.\n— Агар фарзандларим санъат соҳасини танлайдиган бўлишса, ҳеч қачон қаршилик қилмайман, деб ўзимга ўзим сўз берган эдим. ШУнинг учун қизим Мадинанинг рол ўйнашига қарши эмасман. Фақат у кинога туша бошлаганида режиссёрлардан ҳар хил оғир роллар таклифи туша бошлади. Масалан, хўрланган, алданган қиз, ёмон йўлда юрадиган қизлар… трагик ролар дегандай… Мен мана шундай қалтис ролларни ўйнашига қаршилик қилдим халос. Сабаби, мен “Севинч” фильмида она ролини ўйнаганман, агар кўрган бўлсангиз? Шу фильмда меннинг қаҳрамоним автоҳалокатга тушиб, шифохонада ётади. Ишонасизми, айнан шу фильмда суратга тушганимга ҳеч қанча ўтмай мен автоҳалокатга учраб, шифохонага тушиб қолдим. Шунинг учун бундай ролларни қизимга раво кўрмайман. Кейин режиссёрлар Мадинага ҳар хил ҳарактерли роллар бера бошлашди. Масалан, “Ўзимдан ўзимгача” фильмидаги шаддод қиз, “Жаноб ҳеч ким”да боксчи роли ва ҳ.к. Ҳозирги кунда у менинг танқидчим,мен унинг танқидчиси бўлиб бир биримизни қўллаб-қувватлаб турибмиз.


Мамлакатимиз иқтисодиёт тизимида энг муҳим тадбирлар сирасига кирадиган ушбу йирик саноат форуми бир-бири билан ўзаро боғлиқ бўлган тармоқларни қамраб олгани ғоятда аҳамиятлидир. Булар кон-металлургия, машинасозлик ва металлни қайта ишлаш, йўлсозлик, кимё ва пластмасса саноати, шунингдек, полиграфия ва қадоқлаш соҳаси бўлиб, айтиш мумкинки, уларни якдил мақсад бирлаштирди.\nУ ҳам бўлса, энг замонавий саноат ускуналари, технологиялари ва технологик ишланмаларини кенг намойиш қилиш, истиқболдаги йўналишларни белгилаб олиш, энг асосийси, маҳаллий ва хорижий ишлаб чиқарувчиларнинг ўзаро тажриба алмашишига кенг йўл очишдир. Бу, ўз навбатида, Ўзбекистонимизнинг иқтисодий тараққиётини жадаллаштириш, саноат тармоқларида янги уфқларни очишга хизмат қилади. Тадбирнинг очилиш маросимида сўзга чиққан соҳа мутахассислари томонидан айни шу жиҳат алоҳида қайд этилди.\nДарҳақиқат, юртимизда саноатнинг барча тармоқлари жадал ривожланиб, ички бозор импорт ўрнини босувчи маҳсулотлар билан тўлдирилаяпти, шу билан бирга, экспортга йўналтирилган саноат маҳсулотларининг тури муттасил равишда кўпаймоқда. Бугунги кунда биргина Марказий Осиё машинасозлик маҳсулотларининг қарийб учдан икки қисми Ўзбекистонда ишлаб чиқарилаётгани бунинг яққол далилидир. Халқаро экспертлар буни давлат томонидан саноатга йўналтирилаётган инвестициялар ҳажмининг юқорилиги, йирик лойиҳалар ижроси ҳар томонлама қўллаб-қувватланаётгани билан изоҳлашмоқда.\nЧиндан ҳам, саноат тармоқларининг рақобатбардошлигини ошириш республикамизда олиб борилаётган иқтисодий ислоҳотларнинг устувор йўналишларидан бири ҳисобланади. Президентимизнинг 2010 йил 15 декабрдаги “2011 — 2015 йилларда Ўзбекистон Республикаси саноатини ривожлантиришнинг устувор йўналишлари тўғрисида”ги қарори ушбу йўналишдаги ишларни янада юқори босқичга олиб чиқди. Айтайлик, бу ҳужжатнинг ижроси доирасида умумий қиймати 10,9 миллиард АҚШ долларилик 158 та истиқболли инвестиция лойиҳасининг босқичма-босқич амалга оширилиши туфайли саноатда ишлаб чиқариш ҳажми 2015 йилда 11,8 фоизга етиши кутилаяпти.\nДавлатимиз раҳбарининг қарорига биноан, инвестициявий лойиҳаларни амалга ошириш жараёнида бизда ишлаб чиқарилмайдиган ускуналар, материаллар ва бутловчи қисмларни юртимизга олиб кириш 2016 йилнинг 1 январигача божхона тўловларидан (божхона йиғимларидан ташқари) озод қилингани, шунингдек, тадбиркорлар учун яна кўплаб имтиёзлар бериш кўзда тутилгани жаҳондаги йирик техника ва технологиялар ишлаб чиқарувчиларининг қизиқишини тобора оширмоқда. Халқаро кўргазмаларнинг бирлашган экспозициясида 20 га яқин давлатнинг 100 дан ортиқ компаниялари ўз маҳсулотлари ва хизматлари билан иштирок этаётгани шундай дейишимизга асос бўла олади. Улар орасида Австрия, Буюк Британия, Германия, Италия, Хитой, Нидерландия, Янги Зеландия, Польша, Беларусь Республикаси, Финляндия, Чехия, Швейцария, Швеция, Жанубий Кореянинг дунёга машҳур компания ва корхоналари бор.\n— Бизнинг компаниямиз кон-металлургия, йўлсозлик ва кимё саноати учун майдалаш-саралаш ҳамда тегирмонлар ишлаб чиқаришга ихтисослаштирилган, — дейди Шанхай машинасозлик компаниясининг вице- президенти Чжиуян Сию. — Бу маҳсулотларнинг турдошларига нисбатан унумдорлиги ва самарадорлиги юқори бўлгани учун уларга ташқи бозорда талаб катта.\nҲафталик асносида мутахассислар эътиборига саноатнинг турли-туман тармоқлари учун сўнгги ишланмалар, замонавий ускуналар, технологиялар ва хизматларнинг охирги авлоди тақдим этилмоқда. Айниқса, “Тоғ-кон иши — MiningWorld Uzbekistan — 2014”, “Machinery Central Asia — 2014”, “Йўл қурилиши ва махсус техника — UzComak — 2014”, “Кимё саноати — Chemie Uzbekistan — 2014” ва “Пластмасса саноати — Plastex Uzbekistan — 2014” кўргазмалари мавзу жиҳатидан бир-бирини тўлдириб, иштирокчиларнинг тажриба алмашиш, ҳамкорлик уфқларини кенгайтириш, турдош саноат вакиллари ўртасида узоқ муддатли истиқболли келишувларга эришиш учун қулай амалий муҳитни вужудга келтираётир.\nҲафталик дастурига илк бор киритилган “Полиграфия ва қадоқлаш — O‘zbekinprint — O‘zupack” халқаро кўргазмаси эса “Бизнес — бизнес ривожига” тамойилининг ёрқин ифодаси бўлди, десак, асло муболаға эмас. Гап шундаки, мазкур тадбир ўз маҳсулотини сифатли қадоқлаш ва қулай усулда тақдим этишни истовчи мутахассислар, саноат вакиллари, ишлаб чиқарувчилар, қўйингки, фаолияти қадоқлаш саноати билан бевосита боғлиқ бўлган соҳа вакиллари учун бирдек қизиқарли бўлмоқда. Зеро, полиграфия, босма хизматлар ва қадоқлаш ечимлари маҳсулотнинг чет элларда тақдим этилишида муҳим восита ҳисобланади.\nҲафталик Ўзбекистон Республикаси Ташқи иқтисодий алоқалар, инвестициялар ва савдо вазирлиги, Давлат геология ва минерал ресурслар қўмитаси, “Ўзавтойўл” ва “Ўзкимёсаноат” давлат-акциядорлик компаниялари, Савдо-саноат палатаси кўмагида “ITE Uzbekistan” халқаро кўргазмалар компанияси томонидан ташкил этилди.\nТаъкидлаш керакки, бу галги кўргазмалар ўз дастурининг ранг-баранглиги билан алоҳида ажралиб турибди. Хусусан, биринчи иш кунида Чехия Республикасининг ахборот-коммуникация технологиялари билан шуғулланувчи компания ва ташкилотларининг тақдимотлари, геология-қидирув ишларининг замонавий усуллари, тоғ-кон саноатидаги радиоалоқа технологиялари ривожининг истиқболлари ва бошқа долзарб мавзуларда халқаро конференция бўлиб ўтди.\n“Марказий Осиё саноат ҳафталиги — Central Asian Industrial Week — 2014” форуми давом этмоқда.


ФИФА футболчилар даллоларига қарши “уруш очди” – AllSportuz.com\nФИФА футболчилар даллоларига қарши “уруш очди”\nПуллик TV’нинг сезиларли даражадаги ўсиш суръати туфайли футбол деярли медиа-бизнесга айланди, кўп нарсалар юлдуз футболчиларнинг нафақат майдонда, балки ундан ташқаридаги ҳаракатига ҳам боғлиқ бўлиб қолди. 2010 йилнинг бошидан бери улар клубларга пул топишда тобора кўпроқ ёрдам бериб келмоқдалар, аммо бунинг эвазига жуда кўп нарсани талаб қилмоқдалар: баъзида – пулни, баъзида – ҳокимият(мураббий танлашга таъсир кўрсатиш ёки ҳатто клуб сиёсатини бошқариш)ни. Ва шуни таъкидлаш керакки, юлдузлар фаолиятини бошқарадиган одамлар ҳам улар билан биргаликда кўтарилиб келишмоқда.\nФутбол агентларининг даромадлари кескин тарзда ўсмоқда. Маълумотларга қараганда, 2015 йилдан 2019 йилгача комиссиялар икки бараварга ошди ва йилига 653 миллион долларни ташкил этяпти. Neftlix’нинг даромади худди шу темпда юқорилаб боряпти – қўшимчасига йилига тахминан 30% фойда кўрмоқда.\nУшбу кўлам фақат сизни ажаблантираётгани йўқ. Чунки эндиликда футбол агентларига ҳатто Голливуддан инвестиция келиб туша бошлаган.\nМасалан, Creative Artists Agency (кинода ўнлаб юлдузлар ишини юритмоқда – Скарлетт Йоханссондан Пенелопа Крусгача ва Райан Гослингдан тортиб Роберт Де Нирогача, мусиқада – Бейонсе ва бошқалар) Base Soccer Agency футбол агентлигини сотиб олди (Сон Хён Мин, Рафаэль Варан ва Фёдор Чалов).\nICM Partners (Сэмуэл Лерой Жексон ва бошқалар) 1992 йилда Жонатан Барнетт томонидан асос солинган (асосий активи – Гарет Бэйл) энг йирик футбол агентликларидан бири Stellar’ни харид қилди.\n600 миллион долларлик ушбу улкан бизнеснинг аксар қисми айнан шу каби супер агентларга тегишли. Одатда улар таркибига Мино Райола, Жорже Мендеш ва Жонатан Барнетт киради (улар ҳар йили 50 миллионга яқин пул ишлашади).\nБу тизим қандай ишлайди?\nБиринчидан, супер агентлар дунёнинг энг яхши ўйинчиларининг ишларини юритади. Трансфер сумма қанча кўп бўлса, комиссия шунчалик катта бўлади.\nИккинчидан, Райола ва Мендеш махсус схемадан фойдаланадилар. Улар музокара жараёнида айрим пайтларда нафақат футболчининг, балки иккала клуб – “сотувчи” ва “харидор”нинг ҳам манфаатларини ҳимоя қилишади. Бу ФИФАнинг амалдаги қоидаларига кўра тақиқланмаган – фақат клублар ва воситачи ўртасида ёзма келишув талаб қилинади, холос.\nБундай схемада агент нархлар дискриминациясига қўл уради: у сотиб олувчи клубнинг имкониятлари чегарасини билади ва сотувчининг қанча суммага умид боғлашини яхши тушунади. Ўзаро келишувга эришилгач, миқдордаги фарқ (сумма) воситачининг чўнтагига тушади.\nНамуна сифатида Пол Погбанинг “Ювентус”дан “Манчестер Юнайтед”га ўтишини кўрсатиш мумкин. “Манчестер Юнайтед” бу келишув учун 105 миллион евро сарфлади, аммо унинг тўртдан бир қисми Туринга етиб бормади: “Ювентус” собиқ бош менежери Беппе Мароттанинг сўзларига кўра, клуб агент Мино Райолага 27 миллион берган. Football Leaks’нинг ёзишича, нидерландиялик 49 миллион ишлаб олган.\n– худди шу 27 миллион – “Ювентус”дан (18 миллиондан ташқари, агар Погба 90 миллиондан ортиқ суммага сотилса+ битимнинг ҳар бир кейинги 5 млн.лик қиймати учун 3 миллиондан);\n– шунингдек, Райола МЮдан яна 22 миллион олган.\nДарҳақиқат, кўп пул ишлаб топиш учун ҳар доим ҳам барча томонларнинг вакили бўлиш шарт эмас. 2020 йил ёзида Жорже Мендеш агентлиги ҳужумчи Фабиу Силванинг “Вулверхемптон”га сотилиши ортидан “Порту”дан 7 миллион евро олди – у ҳеч қачон футболчининг манфаатларини ҳимоя қилмаган, аммо клублар ўртасига жуда қулай “жойлашиб олган”. Биринчидан, Мендеш – “бўрилар”нинг норасмий спорт директори ва клуб инвесторлари унинг агентлигида ўз улушига эга (қуйида батафсилроқ тўхталиб ўтилган). Иккинчидан, Мендеш Португалияда катта обрўга эга ва шунчаки “Порту”га сотувчи томоннинг агенти бўлишни таклиф қилди. “Порту” президенти Жорже Пинту Да Кошта натижалар ҳақида қувонч билан айтиб берди:\n“Мендеш “Порту” учун ажойиб агент эди. Фабиу шартномасида “10 миллион еврога сотиш” деган банд бор эди, биз эса уни 40 млн.га сотдик. Аслида биз қўшимча 20 миллион ишлаб олдик”.\nДа Кошта ҳисоб-китобда адашмади. Жами 40 миллиондан фақат 30 миллиони клубга етиб келди: 7 миллионга Мендеш эга чиқди (бу трансфернинг 17,5 фоизини ташкил қилади), яна 3 миллион футболчининг агентига тегди.\n“Бу жуда зўр келишув ва унда Мендешнинг ўрни жуда катта”, – дея ўз сўзларини якунлади “Порту” президенти.\nФИФА шу каби “агентлар ҳукумати”га қарши курашишга қарор қилди.\nФИФА режаси – қатъий тўлов фоизи ва трансферлар шаффофлиги\n2014 йилда ФИФА, аксинча, агентлик бизнеси устидан назоратни олиб ташлади ва энг муҳимларини миллий федерацияларга топширди. Ҳатто мажбурий лицензиялашни ҳам, чунки деярли ҳеч ким ундан ўтмаган. Шу туфайли 2015 йилдан 2018 йилгача Британияда футбол бўйича воситачилар сони 10 баравар ўсди.\nШунингдек, ФИФА агентларга максимал тўловларни чекламади – футболчининг йиллик маошидан 3% ёки трансфер суммадан 3% миқдоридаги меъёр тавсия қилинди. Ҳар бир мамлакатда миллий федерациялар ўзлари мустақил равишда бир қарорга келишди.\nМисол учун, Россияда амалдаги агентлик қоидалари (2020 йил июнида кучга кирган) агентнинг максимал рағбатини футболчи маошининг 10 фоизигача чеклайди. Янги регламент (2021 йил 1 январдан бошлаб) тўсиқларни олиб ташлайди ва ФИФАга тегишли бўлади, чунки энди ҳамма нарса глобал даражада содда ва шаффоф бўлади.\n– 2021 йил кузидан ФИФА барча агентлик комиссиялари тўғрисидаги маълумотларни нашр этиб боришни режалаштирмоқда.\n– Сотувчи клуб агентлари трансфер сумманинг атиги 10 фоизини олишлари мумкин (Мендешнинг “Порту” ва Фабиу Силва билан боғлиқ воқеаси бошқа такрорланмайди).\n– Харидор клуб вакиллари футболчининг йиллик маошининг 3 фоиз қисмини олиши мумкин.\n– Агар агент ҳам харидор, ҳам ўйинчи манфаатини ҳимоя этса, йиллик даромаднинг максимал 6 фоизини олиши мумкин.\n– Райола ва Мендеш яратган “уч томонлама схемалар” тақиқланади.\nАгар агент мумкин бўлган максимал тўлов(6%)ни оладиган бўлса, клуб сабабини тушунтириши керак. Агар бу ФИФАни қониқтирмаса, клуб жазоланади.\nЯнги қоидалар фақат моллиявий масалаларни чекламайди. Эндиликда футболчиларнинг қариндошлари ўйинчини агентлик лицензиясисиз ҳимоя қила олмайдилар ва лига ёки клуб акцияларига эгалик қилувчи жисмоний ёки юридик шахсларнинг агентлар ишига аралашиши қатъиян тақиқланади. Шубҳасиз, иккинчиси Жорже Мендеш ва “Вулверхэмптон”нинг хитойлик эгалари ўртасидаги алоқага қарши қаратилган (инглиз клуби сингари Мендешнинг Gestifute агентлиги акцияларининг 15 фоизи Fosun International эгалари бўлмиш хитойликларга тегишли).\nАгентлар қарши. Райола ҳатто Инфантинога қарши уруш бошлади\nАлбатта, агентларга янги чоралар ёқмади. Ҳеч ким камроқ пул ишлашни хоҳламайди-да.\n“Биз трансфер бозорида агентларнинг тушунчасини ўзгартиришимиз керак. Катта миқдордаги маблағ салбий оқибатларга олиб келади, деб айтмаяпман, лекин баъзида пул агентни мижоз учун нотўғри йўлдан кетишига олиб келади”, – деб тушунтирди ФИФАнинг футболни тартибга солиш бўйича директори Жеймс Китчинг.\nКатта комиссиялар, мухлисларнинг воситачиларга бўлган салбий муносабати, оширилган трансфер нархлар ва глобал коронавирус инқирози – ФИФА агентларга қарши курашиш учун энг қулай пайтни танлади.\nАммо воситачиларнинг ўзлари пул ўтказмаларининг шаффофлиги ва даромадларнинг чекланишида ижобий нарсани кўрмайдилар. Улар учун бу футболни тозалаш усули эмас, балки “гуноҳкор эчки”ни топишга уринишдир.\n“Мен ФИФА буни сарлавҳага чиқиш учун қилаётганига бутун қалбим билан ишонаман. Федерация раҳбарияти қайта сайланишни истайди. Воситачилар – осон нишон. Биз футболчиларга ғамхўрлик қиламиз ва уларга ёрдам берамиз. ФИФА нима билан шуғулланаётганимизни билмайди, лекин у биз учун қоидаларни белгилайди”, – деди Гарет Бэйлнинг агенти Жонатан Барнетт февралда AS’га.\nАгентлар таслим бўлишни хоҳламайдилар. Жумладан, Мино Райола март ойида ФИФА президенти Жанни Инфантинони очиқчасига танқид қилиб, шундай деганди:\n“Мен Инфантино каби спорт бизнесининг иштирокчисиман. Агар у ФИФАда ишламаганида, почта орқали ойига уч миллион эмас, балки 3500 франк ишлаб топган бўлар эди. У худо эмаслигини тушунтириш учун Швейцарияга етиб келдим”.\nРайола қатъий позицияга эга. У ФИФАни монополист деб атайди, расмийларни коррупция учун танқид қилиб, футбол ҳукуматига ўзгартириш киритиш лозимлигини таъкидлаб келади. Аммо бу бефойдадек туюлади. Чунки ФИФАдан кўра агентларни кўпроқ ёмон кўришади.\nPrevious Жозе Моурино: Мураббий бўлиш учун сенга фақатгина ажойиб мия керак\nNext “Барселона”да сени шу ердагидек севишларига умид қиламан”. “Атлетико” президенти Гризманнга айтган сўнгги сўзларини эслади


Имре Кертес (1929-2016; Венгрия) | www.ziyouz.uz\nБош саҳифа Жаҳон насри онлайн антологияси Имре Кертес (1929-2016; Венгрия)\nРубрика: Имре Кертес (1929-2016; Венгрия)\nИмре Кертес (Kertész Imre) 1929 йил 9 ноябрида Будапештда камбағал яҳудийлар оиласида дунёга келди. Отаси майда савдогар, онаси эса ишчи эди. 1944 йил кўпгина яҳудий болалари қатори 15 ёшли ўспирин Имрени қамоққа олишди ва Аушвицга жўнатишди. Сўнг у Освенцим ва Бухенвальддаги қамоқхоналарга кўчирилди. Контрацион қамоқхонадан озод қилинганидан кейин Имре Венгрияга қайтди ва мамлакатнинг машҳур газеталаридан бири “Вилагоссаг”да мухбир бўлиб ишлай бошлади. Бироқ мамлакат тепасига коммунистлар келганидан кейин уни ишдан бўшатишди ва Кертес заводга оддий ишчи бўлиб жойлашди. Ўшандан буён ёзувчи сиёсатдан узоқроқ юришни маъқул кўради ва асосан таржималари ҳисобига кун кўради. Таржимонлик фаолияти орқали у Альбер Камью асарлари билан танишди ва бу танишув унинг ижодига ўзининг ижобий таъсирини ўтказмай қолмади. Фақат 1980 йилга келиб мамлакатда ёзувчи сифатида танилган ва тан олинган Кертесга шуҳрат 73 ёшида насиб этди ва 2003 йида у Берлиндаги Санъат академияси аъзосига айланди.\nЎз асарларида Кертес асосан одамнинг жамият олдида қанчалар ожизлигини тасвирлайди. Жамият адолатли бўлса хўп-хўп, бироқ ёвуз ва шафқатсиз бўлса-чи? У истаса одамни қўл-оёғидан, эс-ҳушидан ёки ҳаётидан айириши мумкин. 1975 йилда дунё юзини кўрган “Қисматсиз” романи кўплаб танқидчиларнинг эътирофига сазовор бўлган, Венгрия адабиётининг нодир дурдоналаридан. Контрацион қамоқхонада инсоннинг ваҳший қиёфасини кўрган болакай шу қадар улғайдики, у умрга бахту қувонч ҳиссини йўқотди. Ҳар қанча аччиқ, ҳар қанча азоб бўлмасин, одамзод яшашга интилади. Бу туйғу ҳали ақлини танимаган беш ёшли гўдакдан тортиб, саксон ёшли қарияга ҳам бегона эмас. Дунёни ҳали тузук-қуруқ англамаган болани маҳбусга айлантирган, унинг қалбидаги эзгуликка ишончини ўлдириб, бир умр ногирон қилиб қўйган шафқатсиз тузум қиёфаси ушбу асарда бор бўйича тасвирланган. Энг ёмони панжарадан озод бўлган бола ягона айби учун тағин энг олий жазо – виждон азобига маҳкум. Унинг гуноҳи – тирик қолиши! Ушбу даҳшатларни бола кўзи билан кўрган қаҳрамон вояга етган инсон сингари идрок қилади. Қисматнинг бу зарбаларидан адо бўлган юракдаги чуқур жароҳатлар бир умр битмайди. Имрега ўхшаганларнинг танаси тирик қолгани билан у ўша тузум ўлдирган маҳбус бўлиб қолаверади. 1990 йилда дунёнинг ўнта тилига таржима қилинган ушбу роман – холокост, яъни Иккинчи жаҳон уруши даврида яҳудийларнинг оммавий қирғини ҳақида ошкора ҳикоя қилади. Олти миллиондан ортиқ одамнинг фожиали ўлими, боз устига улар орасида аёллару болаларнинг бўлгани қалбларни ларзага солади. Бу фақат “Қисматсиз”да эмас, балки “Туғилмаган болага аза” асарида ҳам тилга олинган.


Ўзбекистон ва Россия: ҳарбий ҳамкорликнинг аҳамияти қандай? – Mazmun.Uz\nот designer · 30.11.2016\nМосквада Россия Федерацияси мудофаа вазири, армия генерали Сергей Шойгу ҳамда Ўзбекистон Республикаси Мудофаа вазири генерал-полковник Қобил Бердиев ўртасида учрашув бўлиб ўтди. Бу хақда Россия Мудофаа вазирлиги Матбуот хизмати хабар берди.\n“Сизнинг мамлакатингиз чегарасидаги ҳолат ҳақида яна бир бор ўйлаб кўриш лозим. Бу ҳудудда тинчлик ва хавфсизликни таъминлаш учун Коллектив хавфсизлик бўйича шартнома ташкилоти(КХШТ) ва ШҲТ ҳамкорлик қилиш нақадар муҳим эканини кўрсатади”, дейди учрашувда Сергей Шойгу.\nРоссия армияси генералининг айтишича, Россия ва Ўзбекистон ўртасида икки мамлакат хавфсизлиги учун ҳарбий ва ҳарбий-техник ҳамкорлик қилишнинг келажаги бор.\nЎз навбатида Қобил Бердиев ҳам Россия Ўзбекистоннинг асосий стратегик ҳамкори саналишини таъкидлади.\n“Бизни Россия билан кўп нарса боғлаб туради. Биз Россия билан алоқаларни ҳеч қачон бузмаймиз. Россия қўшинининг Суриядаги ҳаракатлари мамлакат армиясининг ҳақиқий кучини бутун дунёга намойиш қилмоқда”, дейди Ўзбекистон Республикаси Мудофаа вазири генерал-полковник Қобил Бердиев.\nШунингдек, Қобил Бердиев 2017 йилда, режага кўра, ҳамкорликда 36 та тадбир ўтказилишини таъкидлаб ўтди.\nМузокара якунида Ҳарбий техникаларни ривожлантириш ва Ҳарбий идоралар ўртасида 2017 йилги икки томонлама ҳамкорлик тўғрисида шартномалар имзолади.\nВперед Фарғонада долларфурушлар тўдаси қўлга олинди\nНазад Бу телефон рақамлари орқали сиз “Манчестер Юнайтед”, “Реал” ва “Барса” билан боғланишингиз мумкин!


07:47 / 08.05.2017\nФото: AFP 2017 / Seyllou\nИШИД террорчилик гуруҳи етакчиси Абдул Ҳасиб Афғонистон ва АҚШ ҳарбийларининг 27 апрелдаги биргаликдаги операцияси давомида йўқ қилинган. Бу ҳақда АҚШ қуролли кучларининг Афғонистондаги қўмондони Жон Николсонга иқтибос келтирган ҳолда Reuters ахборот агентлиги хабар бермоқда.\n"Бу муваффақиятли биргаликдаги операция ИШИДни йўқ қилиш бўйича кампаниямизда муваффақиятга эришишимиздаги навбатдаги қадамдир", деб айтди Николсон.\nАввалроқ Ҳасибнинг йўқ қилинганини Афғонистон президенти Ашраф Ғани маълум қилганди.\nАфғонистон ҳукумати Ҳасибни мамлакатда бир неча терактларни ташкиллаштиришга алоқадор деб ҳисоблаган. Маълум қилинишича, айнан Ҳасиб Кобулдаги ҳарбий госпиталга ҳужум қилишга буйруқ берган. Бу ҳужум оқибатида ўнлаб тиббиёт ходимлари ҳалок бўлганди.\nИШИД Афғонистон қўмондон Абдул Ҳасиб


17:44 30.06.2020 (Янгиланган 17:45 30.06.2020)\nВирус яқинда ўзини намоён қилган, унинг тарқатувчиси чўчқалар саналади, аммо инфекция одамларга ҳам юқиши мумкин\nТОШКЕНТ, 30 июн — Sputnik. Хитойда олимлар янги пандемияни келтириб чиқариши мумкин бўлган илгари маълум бўлмаган чўчқа гриппи штаммини аниқладилар. Улар ўтказган тадқиқот натижалари Proceedings of the National Academy of Sciences илмий журналида эълон қилинган.\nМақола муаллифларининг таъкидлашига кўра, вирус яқинда ўзини намоён қилган, уни чўчқалар тарқатган, аммо инфекция одамларга ҳам юқиши мумкин. Тадқиқотчилар Хитойнинг ўнтача провинциясида 2011 йилдан 2018 йилга қадар чўчқа гриппини кузатиб борганлар. Шу вақт ичида чўчқалардан 30 мингга яқин бурун мазоклари олинган. Бунинг натижасида чўчқа гриппини чақирадиган 179 турдаги гриппларни ажратишга муваффақ бўлинган.\nСерологик тадқиқотлар чўчқаларни парваришлаш ишларида қатнашган 338 ишчининг 35 нафарида (10,4 %) ушбу штаммга антитаначалар борлигини кўрсатган.\nУшбу антитаначалар аксарият ҳолларда 18 дан 35 гача бўлган ёш тоифасидаги одамларда ишлаб чиқилган.\nТадқиқотчилар фикрига кўра, ҳозирги вируснинг ўзига хос хусусиятлари шундан иборатки, у мутлақо янги, шу пайтгача тарқалган чўчқа гриппларига мутлақо ўхшамайди, одамларда ҳам бу вирусга қарши иммунитет жуда паст ёки умуман мавжуд эмас.


Кўнглимизнинг қасри баланд » Новости Узбекистана сегодня: nuz.uz\nНовости Узбекистана → Оила → Кўнглимизнинг қасри баланд\n02-05-2018 19:25 0 1058 Рейтинг1 Чоп этиш\nКўнглимизнинг қасри баланд\nУзоқдан бегона шамол эсишига йўл қўйманг азиз аёллар. Муҳаббатингизни ўз жуфтингиздан пинҳон тутинг. Улар сизни кўзингизга қараб ўзлари билиб олсин. Илло, Аллоҳ таоло: «Мўминларга айтгин! Кўзларини тийсинлар ва фаржларини сақласинлар. Мана шу улар учун покроқдир. Албатта, Аллоҳ нима қилаётганларидан ўта хабардордир. Ва мўминаларга айтгин! Кўзларини тийсинлар ва фаржларини сақласинлар», деган (Нур, 30—31).\nУшбу ояти каримада Аллоҳ таоло мўмин эркакларга номаҳрам аёлларга назар солиш ҳаром эканлиги, шунингдек, фаржларини ҳаромдан тийишлари ва бировдан беркитишлари зарурлигини баён қилмоқда.\nБошқа ҳукмларда умумий хитоб эркак ва аёлларга бир хил бўлиб ишлатилаверади, аммо номаҳрам эркак ва аёлларнинг орасидаги муносабат ўта нозик бўлганидан, Аллоҳ таоло бир оятнинг ўзида, бир хил масалада эркакларга алоҳида, аёлларга алоҳида хитоб қилмоқда.\nМўмина аёллар ҳам кўзларини номаҳрам эркаклардан тийишлари, фаржларини сақлашлари ва авратларини номаҳрам назарлардан беркитиб юришлари лозим. Бу масалага аврат баёнида алоҳида тўхталиб ўтилган, шунинг учун такрорлашнинг ҳожати йўқ.\n«Аёлларнинг олдига киришдан ҳазир бўлинг!» дедилар.\nБу ҳадиси шарифда Пайғамбаримиз соллаллоҳу алайҳи васаллам номаҳрам эркакларни аёллар олдига киришдан ман қилмоқдалар. Чунки бу жуда ҳам хатарли ишдир. Ҳеч ким йўқ жойда бир аёл билан бир эркакнинг холи қолишига олиб келади.\nБу эса ўз навбатида ношаръий, ҳаром ишга, ҳеч демаганда шубҳага, ёмон фикр туғилишига сабаб бўлади. Фараз қилайлик, бир аёл ўз уйида ёлғиз ўтирибди. Эшикдан бир номаҳрам эркак чақириб келди. Ичкарига кирди. Мазкур аёлдан бошқа ҳеч ким йўқлигини билди. Шу пайт иккисини ҳам Шайтон васваса қилиши, зинога бошлаши ҳеч гап эмас. Бундоқ ҳолатлар тез-тез бўлиб туришини ҳамма яхши билади. Зинонинг кўпчилик ҳолатлари айни бегона эркак ва аёлнинг бир жойда холи қолишларидан бошланиши ҳеч кимга сир эмас.\nБаъзи бирлар даъво қиладигандек, холи қолган эркак ва аёл очиқ кўнгиллик билан «дўстона» гаплашиб ўтиришди ҳам дейлик. Нимани гаплашишади? Шу пайт хотиннинг эри ёхуд эркакнинг хотини келиб қолса, уларни дўстона гаплашиб ўтиришибди, деб ўйлайдими? Умуман бошқа бир одам, қўни-қўшни кўриб қолса-чи?\nБаъзи бир кишилар эрнинг қариндошлари келиб-кетиб туришади, зарурат юзасидан ҳеч ким йўғида хотин олдига кирса нима бўлибди, дейишади.\nСаҳобаи киромлар ҳам худди шу саволни Пайғамбар соллаллоҳу алайҳи васалламдан сўрашган экан. У Зот бу иш ўлим билан баробарлиги ҳақида хабар берибдилар. Яъни, шунчалар хатарли дебдилар. Чунки бу нарса бепарволикка сабаб бўлади. Мазкур эътиборсизлик оқибатида эса, ҳаром иш содир бўлиши ҳеч гап эмас.\n«Эри ғойиб аёллар олдига кирманглар. Чунки шайтон ҳар бирингизнинг қон томирида юради», дедилар.\n«Менда ҳам. Лекин Аллоҳ ёрдам бериб, мен саломат қолганман», дедилар».\nЭри ғойиб, ўзи ёлғиз аёлнинг олдига бегона эркакнинг кириши шайтоннинг васвасасига йўл очиши турган гап. Бундоқ пайтларда ҳар қандай эркак, ҳар қандай аёл ҳам шайтоннинг васвасасидан қутулиб қолиши амри маҳол. Ҳатто Пайғамбар соллаллоҳу алайҳи васаллам ҳам ўз ҳолларича бу нарсадан қутулмаган эканлар. Аллоҳ таоло у Зотга махсус ёрдам бериб, алоҳида равишда сақлаб қолган экан. Бу пайғамбарлик маъсумлигидир. Аллоҳ таоло, барча пайғамбарларни, шу жумладан, Муҳаммад соллаллоҳу алайҳи васалламни ҳам шайтон васвасасига учишдан, гуноҳ содир этишдан Ўзи сақлаган.\nҲаёт давом этар экан, кўнглимизда улкан орзу-умидлар бино бўлиб бораверади. Аёлларга номаҳрам эркаклардан тийилиш буюрилган экан, нима учун биз муслима аёллар кўз зиносини қиламиз. Ривожланиш даври экан деб, ярим очиқ-сочиқ юрамиз. Аҳир биз шарқ аёллари кўнглимизнинг қасри баланд бўлса.\n" Ўзбек аёли" деган буюк унвонни бизга яратганнинг ўзи ато айлаб қўйган бўлса. Кумушбибининг ҳаё ва ибоси бизга мерос эмасми. Қайсидур номаҳрам эркак кўзимизга чўғ бўлиб кўринса ҳадеб қарайвериш керакми. уйимиздаги жуфтимизчи, бугун уларни кўчадан келиб кўз зиносини қилдим деб айта оласизми? Йўқ, оила муқаддас . Унинг устуни қулаб тушишидан қўрқасиз. Шундай экан биз муниса аёллар ҳеч қачон бекорчи ҳиссларга таслим бўлмайлик!


Ўзбекистон ва Афғонистон ўртасида тиббиёт туризми ривожлантирилади - Zamin.uz\nЎзбекистон ва Афғонистон ўртасида тиббиёт туризми ривожлантирилади. Бу ҳақда бош вазир ўринбосари, Туризмни ривожлантириш давлат қўмитаси раиси Азиз Абдуҳакимовнинг Афғонистоннинг Ўзбекистондаги элчиси Аҳмад Холид Элмий билан учрашувида маълум қилинди.\n“Privazorg Maastricht” Нидерландиядаги “PrivaZorg” тиббий муассасасини қўллаб-қувватловчи минтақавий марказ. У “уйда парвариш қилиш”га ихтисослашган. “Nobama Care” компанияси тўлиқ тиббий ёрдамга эга қариялар уйлари тармоғидир. “Замин” янгиликларини “Youtube”да кузатиб боринг\n7-02-2018, 10:30, Жамият\n16-01-2018, 21:20, Жамият\nЯнгиликлар » Жамият » Ўзбекистон ва Афғонистон ўртасида тиббиёт туризми ривожлантирилади


Арнасой туманида Оқолтиндан келган 1300 нафардан ортиқ фуқаролар мунтазам эътиборда » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Арнасой туманида Оқолтиндан келган 1300 нафардан ортиқ фуқаролар мунтазам эътиборда\nАрнасой тумани махсус штаб томонидан берилган маълумотга кўра, Сардоба сув омбори тошқини туфайли Сирдарё вилояти Оқолтин тумани “Аҳиллик”, “Саховат”, “Навоий”, “Дўстлик”, “Янгиҳаёт”, “Обод” ва “Мустаҳкам” каби маҳаллаларидан 1300 нафардан ортиқ фуқаролар Арнасой туманига эвакуация қилинганлигини маълум қилмоқда.\nДастлаб, эвакуация қилинганлар тумандаги Иқтисодиёт ва хизмат кўрсатиш касб-ҳунар коллежи ҳамда тумандаги мавжуд корхона ва ташкилотларга вақтинча жойлаштирилган. Ногиронлиги ва ёш болали бор оилаларнинг 780 нафардан ортиғи маҳаллий аҳоли томонидан 152 та хонадонларга қолган қисми коллеж ва корхоналарда ётоқ жойлар ва мунтазам уч маҳал иссиқ овақат ҳамда кийим кечаклар билан таъминланмоқда.\nТиббиёт ходимлари маҳаллий аҳоли хонадонларига жойлаштирилган фуқаролар ҳолидан мунтазам хабар олиб турибди. Бир вақтнинг ўзида кароновирус пандемиясини тарқалишининг олдини олиш мақсадида тиббий ниқоб, антисептик восита, бир марталик қўлқоплар ва бошқа тиббиёт воситалари тарқатилиб, жойларда дизенфекция ишлари амалга оширилаётир.\nДўстлик туманига 600 нафардан ортиқ фуқаролар жойлаштирилди (фото)


Samsung ўзининг "булут"ини яратиш учун Joyent стартапини харид қилди\n17:17 / 16.06.2016\nЖанубий Кореянинг электроника ишлаб чиқарувчи гиганти Samsung Electronics Американинг "булут"ли технологиялар соҳасида ишлайдиган Joyent стартапини харид қилганини маълум қилди. Ҳозирча унинг қиймати эълон қилинмаяпти.\nSamsung компанияси Joyent’ни харид қилиш билан, мобиль ва бошқа хизматларини ривожлантириш учун ўзининг масофада сақлаш платформасини ишлаб чиқиш имконига эга бўлади.\nБитим якунига кўра, Joyent Samsung таркибига, унинг шjхобчаси сифатида киради. Компания мобиль қурилмалар ишлаб чиқарувчи бўлинмасида ишлайди.\nШу билан бирга, Samsung Joyent савдо белгисини сақлаб қолишга ваъда берган. Компания бош директори Скотт Хаммонд ва бошқа бош менежерлар ҳам ўз ўрнида қолишади.\nХаммонднинг ишонишича, Samsung билан ҳамкорлик қилиш Joyent’га булут технологиялари соҳасининг йирик вакиллари Amazon AWS ва Microsoft Azurе’лар билан рақобат қилишга шароит яратади.\nТаъкидлаш жоизки, охирги бир неча йил ичида Samsung Американинг учинчи компаниясини харид қилмоқда. У 2015 йил февралида Apple Pay тўлов тизимига ўхшаш LoopPay’ни 250 млн долларга харид қилганди. 2014 йил ёзида эса, буюмлар интернетидаги стартап SmartThings’ни 200 миллион долларга сотиб олганди.


“Нурчилар” нур таратадими? « Ўзбекистон Халқ Ҳаракати\n“Нурчилар” нур таратадими?\n06 April 2013 - 10:55\nДолзарб мавзуда ЎХҲ Муассислар Мажлиси аъзоси ва мавофиқлаштирувчиси Намоз Нормўмин билан суҳбат\nСавол: “Нурчилик” нима дегани ёки нурчилик қандай ҳаракат?\nЖавоб: “Нурчилик” Туркияда ҳам, мусулмон дунёсининг бошқа жойларида ҳам мавжуд бўлган устозга боғлиқ бўлиш, эргашиш, устознинг йўлини таъқиб этиш, дея таърифлаш мумкин бўлган бир диний ҳаракатдир\nСавол: Нурчиларнинг устози ким?\nЖавоб: Уларнинг устози 20 асрда яшаган Туркиялик олим Баддиуззамон Саид Нурсийдир. Асл Исми Саид, Баддиуззамон тахаллуси, замоннинг ҳариқаси, яъни машҳури, демакдир. У 1878 йилда ҳозирги Туркиянинг Шарқидаги Битлис вилоятнинг Нурс қишлоғида туғилган. Болалигидан Исломий тарбия ва таълим олган Саид Нурсий 1915 йил биринчи дунё урушида русларга асир тушади. Уч йилга яқин асирликда бўлиб, Русиядаги Октябрь инқилобидан кейин мамлакатига қайтади. Бу йилларда Усмонли халифалиги тугатилиб, унинг ўрнига Туркия Жумҳурияти қурилаётган йиллар эди. Усмонлининг Шарқий ҳудудларида 1925 йилда Шайх Саид (Баддиуззамон Саид Нурсийнинг адашидир) қўзғолони бошланади. Жумҳурият асосчилари (Отатурк ва унинг ҳукуматдаги сафдошлари) бу қўзғолонни бостириш билан бирга таниқли уламоларни қатл ва сургун қилишни бошлайди. Шу турзда Саид Нурсий ҳам Бурдур, кейин Испарта вилоятига сургун қилинади. Шу турзда 1950 йилларгача деярли 25 йил сургун ва қамоқ ҳаёти кечирган Саид Нурсий бу йиллар давомида ўзининг машҳур “Нур” рисолаларини ёзади. Саид Нурсий 1960 йилда вафот этган.\nСавол: “Нур” рисолаларини маъно жиҳатдан қандай баҳолаш мумкин?\nЖавоб: Булар Саид Нурсийнинг диний тушунчаларидир. Маълумки, Қуръони Карим икки йўл билан тафсир қилинади (изоҳлаб тушунтирилади): Ривоят ва дираёт усуллари. Ривоят тафсирлари Қуръон оятларини бошқа оятлар ва Расулуллоҳ (сав)нинг саҳиҳ ҳадислари билан тушунтиришдир. Дираёт тафсири эса уни ёзган олимнинг ўз фикрларига, яъни Қуръонни тушунишига кўра ёзилган тафсирлардир.\nСавол: “Нур” рисолаларини шундай тафсир, дейиш мумкинми?\nЖавоб: Нисбатан дираёт тафсири, дейиш мумкиндир. Аммо одатда тафсир китоблари Қуръони Каримни бошдан охиригача изоҳлаш усулида ёзилади. “Нур” рисолалари эса муаллифининг турли исломий мавзуларда ёзилган шахсий тушунчаларидир. Уларда албатта Қуръон оятларининг ҳақиқатларидан ҳам баҳс этилади, аммо янада бу рисолаларни мусулмонлар тарафидан қабул қилинган усулдаги тафсир китоблари дейиш қийин бўлса керак…\nСавол: “Нур”чиларнинг асосий ғояси нимадан иборат?\nЖавоб: Бу жамоат асосан Саид Нурсийнинг китобларидаги ўзлари ҳақиқат деб биладиган нарсаларни ўрганиш ва бошқаларга ўргатиш билан шуғулланадилар. Шунинг учун ҳам дарсларида асосан устозларининг рисолаларини ўқишади. Саид Нурсий рисолалари дярли бир аср аввал, яъни усмоний лаҳчада ёзилгани учун бу китоблар ҳозирги турк тилига мослаштирилгандир. Уларда Исломнинг турли мавзулари Саид Нурсий тушунга шаклда ифода қилинган. “Нур” талабалари ўз устозларини замоннинг мужаддиди, яъни динни янгилаган буюк олим ва аллома, деб биладилар. Шунинг учун ҳам дарсларда устозларининг ҳаётидан турли ривоятлар, улар орасида уйдирма, ҳақиқатга тўғри келмайдиганлари ҳам бор, айтилади. Шу билан бирга “Нур”чилар ўзаро турли гуруҳларга ҳам бўлиниб кетганлар. Юқорида айтилгани каби улар асосан Саид Нурсийнинг рисолаларини нашр қилиш ва уларда ўзлари ҳақиқат, деб биладиган таълимотларни бошқалар орасида ёйиш билан шуғулланадилар…\nСавол: “Нур”чиларни тасаввуфий тариқот, дейиш мумкинми?\nЖавоб: Нисбатан, дейиш мумкин. Чунки Саид Нурсий ўз рисолаларида сўфийлар ҳақида эҳтиром билан ёзган. Аммо тариқотларда Аллоҳга етишиш учун (Ислом ақидаси бевосита Аллоҳ таолога етишиш эмас, Аллоҳнинг ризосига етишишга асосланади) шайхга маънавий боғланиш (робита) зарурийдир. “Нур”чиликда эса асос Нурсийнинг таълимотидир, талабалар унга эргашишлари шартдир..\nСавол: Ҳозир Туркиядаги машҳур Фатҳуллоҳ Гулан жамоати ҳам “нур”чилардан иборатми?\nЖавоб: Йўқ, бу айри бир жамоатдир, аммо кўп ерларда Гулан жамоати билан “нур”чиларни айни, бир жамоат, деб билишади. Бунинг сабаби Гуланнинг ўз маърузаларида Саид Нурсий ҳақида “устоз”, дейиши ва бу жамоатда ҳам ҳақиқий “нур”чилар каби бўлмасада, қисман рисолаларни ўргатилишидир…\nСавол: Гулан жамоатини қандай таърифлаш мумкин?\nЖавоб: Бу жамоат Туркияда “Фатҳуллоҳчилар” (яна устозларининг исми билан), Жамоат, Хизмат жамоати номлари билан машҳурдир. Саид Нурсий билан Фатҳуллоҳ Гулан ўртасидаги ўхшашлик иккаласининг ҳам Туркиядаги секуляр (ғарб тушунчасидаги дунёвийлик) тузумига қарши бўлишлари ва ҳаётларини оила қурмай, фақат мавжуд ғарбона режимга қарши кураш билан ўтказишларидир. Фақат Саид Нурсий ғарбона тузумга қарши бундай мухолифликни ўз рисолаларида акс эттирган бўлса, Фатҳуллоҳ Гулан ва жамоати бу ишни амалий шаклда олиб бормоқда. Яъни, Фатҳуллоҳ Гулан ва жамоатининг ҳозирги кунда Туркияда Отатурк тарафидан қурилган режимнинг емирилишида катта ҳиссаси бордир. Гулан жамоати бу маънода маърифий ва ижтимоий жамоатдир, фақат Нурсийнинг рисолаларини ўқийдиган ва унинг таълимотини ёяадиган маърифий жамоат эмас.\nСавол: “Фатҳуллоҳчилар”, яъни Гулан жамоати қайси соҳаларда иш олиб боради?\nЖавоб: Бу жамоат бутун ижтимоий соҳаларда иш олиб боради. Ишни таълим соҳасидан бошлашади. Яъни, бу жамоатнинг ўз мактаблари ва лицейлари бор. Жамоатга оид бўлган Турк лицейлари бугун дунёнинг 140 давлатида борлиги маълум. Турк лицейларида математика фани, инглиз ва турк тиллари асосий фанлар сифатида ўргатилади. Аммо ўқувчилар ва талабалар жамоатнинг ётоқхонларида яшаганлари учун уларга кечки вақтларда исломий таълим ва тарбия ҳам бериб борилади. Натижада ўқувчилар ва талабалар бир томондан дунёвий илмларни ўрганадилар, иккинчи томондан исломий таълим ва тарбия оладилар…\nЖамоат иш олиб борадиган иккинчи соҳа эса оммавий ахборот соҳасидир. “Замон” газетаси ҳозирда бир миллион нусахада чиқади ва Туркияда энг кўп сонли газетадир. Жамоатнинг “Сомонйўли” ва яна кўплаб телевидение каналлари, ўнларча интернет саҳифалари, журналлари бордир. Бу маънода Гулан жамоати бир медиа (оммавий ахборот воситалари) девидир.\nЖамоатнинг иқтисодий фаолияти “Осиё” банки, вақфлар, турли жамиятлар воситаси билан олиб борилади. Тахминларга кўра бу жамоатнинг иқтисодий кучи энг камида 50 миллиард доллардир.\nГулан жамоати сиёсатга таъсирини ўз вакилларини сиёсий партияларга аъзо қилиш билан амалга оширади. Ҳозирда Бош Вазир Эрдўғоннинг Адолат ва Тараққиёт партиясида бу жамоатнинг талайгина вакиллари бордир.\nВа ниҳоят Гулан жамоати ҳуқуқий ва тартибот органларида ҳам ўрин олганлар. Яъни, хавфсизлик кучлари, хусусан ички ишлар ва прократура органларида Гулан жамоати етиштирган етарли даражада кадрлар бор. Ҳозирги кунда Туркияда ҳарбий бюрократик диктатурага қарши курашда Жамоатнинг ҳуқуқ ва тартибот ишларидаги кадрлари муҳим роль ўйнаётгани сир эмас. Ҳатто шу даражадаки, 2012 йилнинг бошларида шу жамоатга яқин бўлган прокурорлар Бош вазир Эрдўғоннинг ўнг қўли ҳисобланадиган МИТ (биздаги МХХ) Раисини терговга чақириш даражасигача бордилар. Натижада 2000 йилларнинг бошларидан бери ҳамкорлик қилиб келаётган Эрдўғон ва Фатҳуллоҳ Гулан орасида “қора мушук” ўтди. Сиёсий жиҳатда ниҳоятда кучли бўлган Эрдўғон жамоатнинг таъзирини бериб қўядиган қадамлар отди. Масалан, ҳозирги кунда жамоатнинг лицей ўқувчиларини университетга кириш имтиҳонларига тайёрлайдиган (биздаги ҳозирлик курслари) дарсхоналарини ёпиш ҳақида ҳукумат қарор чиқарди. Бунга жавобан, Фатҳуллоҳ Гулан ўз талабаларига “дарсхоналарингизни ёпишса, уйларга чекилинг”, яъни дарсларни уйларда ва ётоқхоналарда давом эттиринг маъносида кўрсатма берди. Шунингдек, Бош Вазир Эрдўғон ўз маърузаларидан бирида “расмий давлат ичида сирли давлат бўлишига рухсат бермаслигини” айтганди. Бу Туркияда Жумҳурият қурилгандан бери мамлакат идорасини норасмий ҳолда ўз қўлида ушлаб келган ғарбпараст ҳарбий бюрократик хунтачи кучларга ҳам, Гулан жамоатига ҳам тегишли огоҳлантириш эди. Шу билан бирга бугунги кунда ғарбпараст ҳарбий бюрократик хунтачи кучларга қарши курашда Эрдўғон ва Гулан жамоатининг иттифоқи давом этаётгани ҳам бир ҳақиқатдир…\nСавол: Ўзбекистонда Гулан жамоатининг чиқариб юборлишининг сабаби нимада?\nЖавоб: Сабаби жамоатнинг юқорида айтилгани каби бутун ижтимоий соҳаларга “бурнини” тиқишидадир. Бу жамоатнинг асосий сифатларидан бири “тақиячилигидир”, яъни унинг аъзолари ўз мақсадларига эришиш учун мавжуд тузум ва шартларга ўзларини мос қилиб кўрсатадилар. Буни ўзбекчасига “мулойим хунуклик”, дейилади. Яъни, жамоат мансублари тузум ёки шартларга асло бирор соҳада очиқ мухолифлик кўрсатмайдилар. Айниқса ушбу жамоатнинг мактабларида замонавий илмларга аҳамият бериши кўпчиликни ўзига ром қилади. Бунинг устига жамоатда етишган талабалар отатуркчи мактабларда етишган талабалардан фарқли ўлароқ нисбатан маънавиятли ва ахлоқли инсонлар бўлиб етишадилар. Аммо “тақиячилик” натижасида айниқса иқтисодий ва тижорий соҳаларда ҳозирги кунда Туркияда ҳалол ва ҳаром масаласи, тўғрилик ва манфаатпарастлик аралаш қуралаш бўлиб кетгани ҳам бир ҳақиқатдир. Ҳақ ва ботил ишларни ва уларнинг тарафдорларни қулай ажрата олмаслик, ҳатто уларнинг аралаш қуралаш бўлишига сабаб бўлиш тақиячиликнинг энг хунук ва ёмон тарафидидир. Аслида тақия (Оли Имрон сурасининг 28 ояти ва тафсирига қаранг) жуда нодир ҳолларда мусулмон шахслар ишлатиши мумкин истиснои усул, яъни ғайримуслимлардан келадиган таҳликага қарши ўзининг асл мақсадини ва кимлигини яширишдир. Аммо тақия ҳамма жойда, ҳар қандай ҳолатда ва ҳамма мусулмонлар тарафидан ишлатиб кетилаверади, деган қоида йўқ. Шунинг учун ҳам Туркиядаги мусулмонлар жамоатлари ва исломий фирқаларнинг тақиябозликка асосланган ишлари уларнинг тўлиқ муваффақиятга эришишларига тўсиқ бўлгани ва энг муҳим ҳақ ва ботилни, ҳалол ва ҳаромни ажратиб олишда катта муаммоларга олиб келгани бир ҳақиқатдир…\nСавол: “Нурчилар”, Гулан жамоати ва бошқа исломий жамоатлардан Ўзбекистонлик мусулмонлар оладиган ўрнаклар ва хулосалар ҳақида нима дейиш мумкин?\nЖавоб: Аввало шуни айтиш керакки, Ислом динида ўзига эргашиладиган шахс ва устоз оламларга раҳмат сифатида юборилган пайғамбаримиз Муҳаммад (сав)дир. Бу маънода менинг фикримга кўра ҳақиқий мусулмонлик Муҳаммадийликдир, фалонийлик ёки пистончилик эмас. Мусулмонлар орасида тарқалган жамоатларга қарайдиган бўлсак, улар асосан ўз даврларида яшаган ва бу жамоатларни ташкил қилган олимлар ёки устозларнинг (уларнинг илмлари турли даражада ва сифатда бўлиши мумкин) номлари ва таълимотлари билан боғлиқдир. Ҳолбуки, Исломнинг бошланишида улуғ саҳобалар ўрин олган эдилар. Ҳатто тўрт халифадан фақат бири, яъни Али (ра)га эргашишни иддоа қилиш шиаликни келтириб чиқаргани ва бу фирқа ботил тушунчалар, бидъат ва хурофот амаллари билан тўлиб тошгани бир ҳақиқатдир. Хулофаи рошидиндан кейин Абу Бакирийлик, Умарийлик, Усмонийлик, деган фирқалар ўртага чиқмаган. Ҳозирги кундаги ҳизбчилик, нурчилик, таблиғчилар, сўфий тариқотлар, мазҳабчилар ва ҳатто салафий гуруҳларга ҳам қараладиган бўлса, уларда ҳар ким устозу алломасининг таълимотига қаттиқ ёпишиб олганини кўрамиз. Яқинда менга эътироз билдирган салафийлик тарафдори биродарларимиздан бири бизни нега булар билан ёнма ён қўясиз, бу ҳақсизлик, деган маънода гап айтди. Тўғри, салафи солиҳлар Исломнинг бошланишидаги, яъни аввалдаги (салафдаги) уч насл мусулмонлардир. Булар пайғамбаримиз Муҳаммад (сав), саҳобалари, Имом Бухорий ва бошқа ҳадисчи уламолар, сунний тўрт мазҳаб асосчилари каби Исломнинг тикланишида асосий ролни ўйнаган насллардир. Аммо бугунги салафий гуруҳлар ҳам турли эканлиги бир ҳақиқатдир. Улар орасида жиҳодчилар, такфирчилар, мадҳалийлар каби тоифалар бор…\nХўш, Ўзбекистонлик мусулмонлар буларнинг қайсисига эргашиши ва қайсисини нусха (копия) олишлари керак? Аслида эргашувчилар аллақачон ўз эргашишларини бошлаб юборганлар. Менинг фикримча, динни ўрганишни бошлаган киши аввал бу жамоатларни ва уларнинг тажрибасини эмас, Ислом таълимотининг асосларини ва Муҳаммад (сав) ҳаётларини содда шаклда ўрганиши лозим бўлади. Бу билан Исломни ўрганаётган киши илмий асосга эга бўлади. Бундай асос аввало, Исломий ақиданинг илдизларини, яъни тавҳиднинг (Аллоҳ таолонинг борлиги ва бирлиги) ҳақиқатини, ширкнинг шаклларини, нифоқни (мунофиқликни), куфрнинг турларини, Исломнинг намоз, закот, рамозон рўзаси, ҳаж, садақа, жиҳод каби ибодатларини, Ислом динининг муомалатларини (сиёсий, иқтисодий, ҳуқуқий, оила, мерос, таълим тарбия), Ислом ҳалол ва ҳаром қилган нарса ва амалларни, Ислом ахлоқини Қуръони Карим ва саҳиҳ ҳадислар асосида содда ўрганишни билдиради. Бундай содда ва соф илм манбаига эга бўлган мусулмон киши кейин турли жамоатлар ва гуруҳларнинг мағзини чақа олади…\nШунинг учун ҳам биз мусулмонлар Қуръони Карим ва саҳиҳ ҳадислар бизни таърифлаган фақат бир сифатга, яъни мусулмонлик сифатига эга бўлишимиз ва бу ҳақиқий сифатни ёйиш учун ҳаракат қилишимиз, керак деб ўйлайман.\nСавол: Исломий жамият, Исломий давлат, Ислом халифалиги каби мавзуларда нима дейишингиз мумкин?\nЖавоб: Бу масалаларни таъриф қилишда, яъни уларнинг нима эканлигида аввало биз мусулмонларнинг орамизда ҳам, инсоният орасида ҳам иттифоқ йўқ. Яъни, бу масалаларни ҳар ким ўзича тушунади, изоҳлайди ва шундан келиб чиқиб ҳаракат қилади. Бу тушунчаларнинг асосида дин нима ўзи, деган савол ётиши маълум. Бу ерда албатта дин деганда Аллоҳ таоло нозил қилган Ҳақ динни, яъни Исломни назарда тутаяпмиз. Исломнинг дин ўлароқ икки асосий сифати бор: биринчиси, Аллоҳ таолога ягона Роб ва Илоҳ сифатида бандалик қилиш, яъни Тавҳид эгаси бўлиш. Айтиш керакки, Исломда банда ва бандалик (арабча аъбд, ибодат) дейилганда Аллоҳ таолонинг амрига (яъни Қуръон ҳукмларига) ва Муҳаммад (сав)нинг Суннатларига кўра мусулмон кишининг Аллоҳ ризосини кўзлаб қиладиган барча амаллари (ейиши, ичиши, кийиниши, жинсий ҳаёти, намоз ўқиши ва бошқа махсус ибодатлари, сиёсий, ижтимоий, иқтисодий, ҳуқуқий ва ҳк фаолиятлари) тушунилади. Яъни, Исломдаги бандалик мусулмон кишининг бутун ҳаётини ўз ичига оладиган эътиқодий ва амалий таълимотдир. Ислом динининг иккинчи муҳим хусусияти, динимизнинг дунё ва охират қадриятларини ўз ичига олишидир. Бу маънода Исломда динийлик ва дунёвийлик бир биридан ажратилмайди, аксинча бири иккинчисига маъно беради. Зеро, бу дунёда Исломга кириб, яхши амаллар қилганлар охиратда жаннат билан мукофатлантириладилар, куфрга кетиб, умрини ёмонлик билан ўтказадиганларга эса жаҳаннам азоби берилади…\nШундай экан, динни (Исломни) мен бир қўёш ўрнида кўраман, ижтимоий соҳалар эса бу қуёшдан нур оладиган бирор “дарахтлардир”. Яъни, Ислом унга эътиқод қилганларнинг фикрини шакллантиради ва мусулмонларнинг барча ижтимоий соҳалардаги фаолиятларининг мазмунини белгилаб беради. Шу билан бирга динни (Исломни) фақат сиёсат ёки фақат давлат, дея таърифлаш ҳам унчалик тўғри бўлмаса керак. Чунки сиёсат ижтимоий ҳаётнинг муҳим, балки сўнгги асрларда инсоният ҳаётининг энг муҳим воситасидир, аммо шу билан бирга дин фақтагина сиёсатдан иборат ҳам эмас, дин ва сиёсат моҳият жиҳатидан тенг ҳам эмасдир. Ахир қуёш билан ундан жон оладиган дарахтлардан бири, бу дарахт энг катта дарахт бўлган тақдирда ҳам, тенг бўладими? Асос билан бу асосга хизмат қиладиган восита ҳеч тенг бўладими? Қуръони Каримда сиёсатга оид қоидалар Аллоҳ ва Расулига, мусулмонларнинг Шўросига ва бу шўроларда сайланадиган раҳбарларга итоат қилиш, адолат билан ҳукм қилиш каби илоҳий ҳукмларда ифодаланган. Аммо давлат ишларини бошқариш, ҳукуматни тузиш, мавжуд ҳукуматнинг табиатга ва моддага оид ишларини амалга оширилиши Исломий таълимотга эргашиш шарти билан мусулмонларнинг ақлларига ҳавола қилингандир. Қолаверса, Ислом тарихига қарайдиган бўлсак, мусулмонланинг жамияти аввал халифалик, кейин эса асрлар давосида салтанат шаклида бўлиб келганини кўрамиз. Аммо мусулмонларнинг давлати (давлат нима ўзи деган масала алоҳида бир мавзу) қандай шаклда бўлиши керак, бу битта бўлиши керакми, ёки ҳозирги каби олтмишта ундан кўп ёки оз бўлиши керакми? Бу масалаларга аниқ жавоб берадиган олимлар, жамоатлар, фирқалар борми ўзи? Афсуски, йўқ….\nМенинг назаримда бундай саволлар (исломий жамият, давлат, халифалик) ҳозирги куннинг долзарб масаласи эмас. Биз шиор қилиб кўтарган билан бу масалалар ўз ўзидан ҳал бўлиб қолмайди. Қолаверса Исломннинг дунёга маълум шиори бор: Бу “Ла илоҳа илоллоҳ, Муҳаммадун Расулуллоҳ” ақидасини ўрганиш, яшаш ва уни дунёга ёйиш учун мусулмонларнинг ўзаро иттифоқ ҳолида бўлишларидир. Зеро, тўғри илмга ва ўзаро иттифоққа асосланмаган жамият ҳам, давлат ҳам бугунги “исломий давлатлар ва жамиятлар” ҳолида бўлади. Бу жамиятлар ва давлатлар мусулмонларнинг манфаатларига хизмат қилиш у ёқда турсин, мусулмонлар уларни ислоҳ қилиш учун курашишга мажбур бўлмоқдалар. Бундай курашнинг заминида зулмнинг тугатилиши ва эркинлик ва адолатнинг тикланиши ётиши маълум ҳақиқатдир. Шунинг учун ҳам мусулмонлар эркинлик ва адолат учун курашаётган сиёсий ҳаракатларга ўз ҳиссаларини қўшиши шартдир. Чунки ояти каримада ифодалангани каби Аллоҳ таоло адолатни амр қилган. Бу эса зулмга қарши туриш билан амалга ошади. Шу билан бирга шиор сифатида диний (Исломий) маърифат ва мусулмонларнинг иттифоқидан гапирсак тўғри ишни қилган бўламиз, деб ўйлайман.\n06.04. 2013 йил.\nИлова: Намоз Нормўминнинг айни мавзудаги туркча суҳбатини қуйидаги линкдан ўқишингиз мумкин: kuremedya.com


2017 йилда ўта кучли янги мобил процессор тақдим этилади » Ўзбекистон янгиликлари – Zamin.uz\nQualcomm компанияси йилнинг биринчи технологик кўргазмаси - CES 2017’да янги мобил процессорни тақдим этади. Бу ҳақда ишлаб чиқарувчилар маълумотига асосланиб Кун.уз сайти ёзмоқда. Snapdragon 835 чипсети ўз йўналиши бўйича энг кучли бўлади.\nQualcomm Snapdragon 820 ва 821 14-нм технология бўйича яратилган. Snapdragon 835 улар билан солиштирганда 30 фоиз камроқ жойни эгаллайди. Бундан ташқари, янги процессорнинг энергия сарфлаш ҳажми 40 фоизга кам.\nSnapdragon 835’нинг ишлаб чиқариш миқдори ҳам аввалгиларга қараганда 27 фоизга кўпроқдир.\nУнинг максимал тактлаш частотаси 2,2 ГГц.ни ташкил қилади. Саккизта ядро Adreno 540 графика процессорига қўшимча тарзда бириктирилди.\nБундан ташқари, янги чипсет Quick Charge 4 тез қувват олиш технологиясига эга – аккумулятор сиғими 2750 мАс бўлган смартфонни 5 дақиқада 5 соатлик ишлашга мўлжаллаб қувватлантириш мумкин. У USB-кабель ҳолати ва турини аниқлаши мумкин. Бу эса сифатсиз симлар сабаб аккумуляторга зарар етишнинг олдини олади. Смартфонни қизиб кетишдан тўрт даражали ҳимоя тизими ажратиб туради.\nКутилишича, Snapdragon 835 асосида Samsung Galaxy S8, LG G6 ва Xiaomi Mi6 яратилади.\nТеглар: нм йилнинг тез қараганда мАс смартфонни\nXiaomi ўз процессорларини ишлаб чиқаришни бошлади\n08:41 / 01-03-2017\n20:13 / 04-12-2016


Кирилл - Россиянинг янги патриархи\n30 ноябр 2020, Тошкент вақти: 12:44\nСмоленск ва Калининград митрополити Кирилл Москва ва Умумроссия патриархи этиб сайланди.\nСайлов сешанба куни Москвада бўлиб ўтди. Овоз беришга православ черкови Маҳаллий собори иштирокчиларининг кўпчилиги қатнашди.\nКирилл 16-патриархдир. У Рус православ черкови йўлбошчиси сифатидаги вазифаларини бажаришга расман 1 февраль куни киришади.\nЁши 62 га чиққан Кириллгача Рус православ черковини 2008 йил декабрида 79 ёшида вафот этган Алексий II бошқариб келган эди.


Оқил чин сўздан ўзгани демас, аммо барча чинни ҳам демак оқил иши эмас – oliymahad.uz\nБугун ҳаётни интернетсиз тасаввур қилиб бўлмайди. Бу глобал тармоқ кириб бормаган соҳа деярли йўқ. Интернетдаги ижтимоий тармоқлар эса асосий мулоқот майдонига айланиб бормоқда.\nБир сўз билан айтганда, бугун дунё “кафтимиз”да. Телефонни қўлга олиб, бир зумда дунёдан бохабар бўламиз. Зарур маълумотларни бир лаҳзада топишимиз мумкин. Бироқ глобал тармоққа жойланаётган ҳамма маълумотлар ҳам тўғрими?\nАфсуски, бу маконда нохолис ахборотлар, нотўғри маълумотлар ҳам йўқ эмас. Демак, бу бизнинг рост ва ёлғон қаршисида турганимизни англатади.\nЮртимизда ҳозирги кунда интернетдан фойдаланувчилар сони 20 миллиондан ортиқни ташкил этади. Уларнинг асосий қисми ёшлардир. Етарли билим ва тажрибга эга бўлмаган ёшларимизнинг ростни ёлғондан ажарата олмай, гоҳида турли фитналар қурбонига айланаётгани эса жуда ташвишланарли.\nЭндигина тетапоя бўлаётган болакай ҳам, мактаб ўқувчиси ҳам, талаба ҳам уяли телефон гирдобига шўнғиб кетган. Улар гоҳ ўйин, гоҳ турли сурат ва видеолардан кўз уза олмай қолган. Бу аҳволда уларга қандай билим бериш мумкин, қандай тарбиялаш керак?\nИжтимоий тармоқларда тарқатилаётган маълумотларнинг катта қисмини ёшлар маънавиятининг тубанлашувига туртки бўлувчи, миллий ва диний қадриятларимизга зид бўлган хабарлар, урф-одатлар ташкил этаётгани эса янада хатарлидир.\nКейинги вақтда тўйларда бўлаётган ҳар хил ножўя ҳаракатлар – ёш йигитларнинг гоҳ ётиб олиб, гоҳ раққосани ерга ташлаб юбориб, гоҳ пул сочиб қилаётган хурмача қилиқлари акс этган видеолар оммалашиб кетди. Тўғри, кўпчилик уларни қоралаб мулоҳазалар ҳам билдирмоқда. Аммо улар аксреклама вазифасини бажаришга хизмат қилаётгани ачинарли. Шундай видеолардан бирида келин-куёв бир-бирига торт едираётгани акс этган. Келин ширинликнинг бир бўлагини куёвнинг оғзига олиб боради, лекин ҳазил қилмоқчи бўлиб қўлини орқага қайтаради. Бунга тоқат қила олмаган куёв бола юзлаб одамлар ўртасида келинчакка шапалоқ тортиб юборади… Жуда ачинарли ҳолат, шундай эмасми? Ҳеч кимдан истиҳола қилмаслик, манманлик, асосийси тарбиясизлик меваси бу. Энг ёмони, бундай ҳолатларнинг тарқалиши ўзига яраша “мева” бермаслигига ҳеч ким кафолат бера олмайди.\nБу эса глобал тармоқ билан боғлиқ муаммолар тобора долзарблашиб бораётганини англатади. Демак, ҳаётнинг ўзи замонавий телекоммуникация ютуқларидан фойдаланиш тизимини тартибга солиш, муайян одоб-ахлоқ қоидаларига амал қилишни тақозо этмоқда.\nЗеро, ота-боболаримиз ўгитларида инсонларнинг ҳар бир хатти-ҳаракати одоб-ахлоқ тамойилларига асосланмоғи зарур экани таъкидланган. Ҳаттоки илм олиш ҳам одоб-ахлоқ асосида бўлмас экан, бу илмнинг жамиятга фойдасидан кўра зарари кўпроқ тегиши мумкин. Интернет ва ижтимоий тармоқлардан фойдаланишда эса миллий қадриятларимиз асосида шаклланган одоб-ахлоққа амал қилиш сув ва ҳаводек зарур қоида эканини бугун ҳар бир соғлом фикрли инсон тушуниб етиши шарт.\nАчинарлиси, бугунги кунда наинки носоғлом, балки ёлғон ахборотлар ҳам кўпайиб бормоқда. Ҳозиргина берилган битта ахборот ёки ижтимоий тармоқда тарқалган маълумот бироз ўтиб инкор қилинаётгани, яъни ёлғон бўлиб чиқаётгани ҳам сир эмас.\nЯқинда айрим ижтимоий тармоқларда маҳаллалардаги масжидлар сони, диний либосда юрадиган, соқол қўйган, миссионерлик фаолияти билан шуғулланадиган ҳамда турли мақсадларда чет элга кетган фуқаролар сонини аниқлаш бўйича саводсизларча ёзилган хабар жойлаштирилиб, йиғилган маълумотни ички ишлар идоралари ва маҳалла жамғармасига тақдим этиш кўрсатиб ўтилган. Шунингдек, хабарда гўёки ушбу кўрсатма Ўзбекистон Республикасининг Бош вазири томонидан берилгани айтилган.\nБу хабарга Ўзбекистон Республикаси Бош вазирининг Матбуот хизмати тезкор раддия бериб, бундай кўрсатма ва топшириқ Бош вазир томонидан ҳам, Ҳукумат томонидан ҳам берилмаганини маълум қилди. Ҳукумат раҳбарининг барча кўрсатма ва топшириқлари махсус бланкда чоп этилиб, имзо ва муҳр билан тасдиқланиши таъкидланди.\nҲозирда ҳуқуқни муҳофаза қилувчи органлар томонидан ушбу уйдирма ва ёлғон хабарни ким ва қандай мақсадларда тарқатгани юзасидан дастлабки суриштирув ишлари олиб борилмоқда.\nКўриниб турибдики, интернет ва ижтимоий тармоқлар орқали тарқалаётган хабарларга мутлақ ҳақиқат, деб қараб бўлмайди. Ахборотларни ишончли манбалардан олиш, турли хабарларни ўқиганда, уларни расмий ахборот сайтлари, тегишли идораларнинг расмий веб-сайтларига кириб текшириб кўриш фойдадан холи эмас.\nИжтимоий тармоқларда ўртага ташланаётган масалаларга фикр-мулоҳазалар билдиришдан олдин чуқур ўйлаб, “етти ўлчаб бир кесмоқ”, маълумотни бошқалар билан “баҳам кўриш”дан олдин ўзгаларга тарқатишдан бирор манфаат ва фойда бор ёки йўқ эканини мулоҳаза қилмоқ керак.\nШу ўринда буюк мутафаккир Алишер Навоий бобомизнинг “Оқил чин сўздан ўзгани демас, аммо барча чинни ҳам демак оқил иши эмас” деган ҳикматини эслаш жоиз. Акс ҳолда, кимгадир яхшилик қиламан, деб инсонлар орасида турли фитна ва ёмонликларнинг тарқалишига туртки бўлиш эҳтимолдан холи эмас.\nШу билан бирга, ижтимоий тармоқ орқали етиб келган хабар кимнингдир айби ёки камчилигини очишга қаратилган бўлса, у хабарни маълумот учун сақлаб қўйиш ёки ўзгаларга ҳам камчиликни ошкор қилиш ўрнига, ўша маълумотни ўчириб ташлаш мақсадга мувофиқ. Афсуски, ҳозирда бирор кимсанинг озгина айби, камчилиги зоҳир бўлиб қолса, уни яшириш ўрнига бошқа камчликларини ҳам қидириш одатга айланиб бораяпти.\nЁшларимиз бўҳтон тарқатиш, кимнингдир шаънини булғаш ахлоқ меъёрларига ҳам, қонунчиликка ҳам зидлигини тушуниб етиши зарур.\nЭнг аввало, инсон интернет ва ижтимоий тармоқларга киришдан олдин аниқ мақсадни белгилаб олиши керак. Чунки, бу тармоқларга мақсадсиз кириш турли сайтлар доирасида олтинга тенг вақтни беҳуда сарфланишига сабаб бўлади.\nИнтернет шундай мулоқот майдоники, унда ижтимоий назорат ҳам, ён-атрофдагиларнинг таъсири ҳам йўқ. Бунинг устига ҳозирда интернет тармоғидаги кўплаб саҳифаларга фойдаланувчини асл мақсадидан чалғитишга мўлжалланган спам шаклидаги турли беҳаё суратлар, видеоролик рекламаларининг жойлаштирилиши одатий ҳолга айланиб қолди. Бундай шароитда ўзини-ўзи назорат қила олмайдиган, иродаси суст фуқаролар, айниқса, ёшлар виртуал тармоқдаги беҳуда, зарарли ва бешарм саҳифаларга чалғиб кириб кетиш эҳтимоли каттадир.\nБундай вазиятда ота-оналар, устоз ва мураббийлардан фарзандлар тарбияси учун жонкуярлик талаб этилади. Улар болага интернетдан тўғри фойдаланишни ўргатиши, улар учун фойдали бўлган сайтларни топишда ёрдам бериши зарур. Чунки бугунги кунда ёшларни замонавий ахборот воситаларидан бутунлай чеклаб бўлмайди. Ноўрин чеклов билан биз болада қизиқишни баттар кучайтириб қўйишимиз мумкин.\nШуни унутмаслигимиз керакки, интернетга муккасидан кетган ёшлар бошқалар билан мулоқотда қийналади ва одамови бўлиб қолади. Шунинг учун бу борада зарур тартиб ва меъёр оилада шакллантирилиши лозим.\nБола тартибиясида оила муҳити барқарорлигини сақлашга ҳам эътибор қаратиш жоиз. Уйда уруш-жанжал тез-тез бўлса, бу болани бездириб, бошқа жойдан юпанч излашга мажбур этади. Бунинг энг осон йўли эса интернетга кириб овуниш, турли кўнгилочар мавзуларга берилишдир. Бунинг хатарли томони шундаки, бунда нафақат боланинг дунёқараши бузилиши, балки турли ёт ғоялар, бузғунчи кучлар таъсирига тушиб қолиши мумкин.\nШу боис ҳам мамлакатимизда ёш¬ларни турли ахборот хуружларидан ҳимоя қилишга қаратилган мустаҳкам қонунчилик базаси яратилган. Хусусан, “Ўзбекистон Республикасида ёшларга оид давлат сиёсатининг асослари тўғрисида”ги қонуннинг 6-моддасида қайд этилганидек, “Ўзбекистон Республикасида ёшлар орасида одоб-ахлоқни бузишга, шу жумладан, зўравонликни, ҳаёсизликни ва шафқатсизликни ташвиқот қилишга қаратилган ҳар қандай хатти-ҳаракатлар ман этилади”. Эътироф этиш ўринлики, айни пайтда бу борадаги қонунчилик тизими давр руҳига мос тарзда такомиллашиб, янги қонун ҳужжатлари билан янада бойиб бормоқда.\nЁшларни турли ёт ғояларга берилиб кетмасликлари учун уларни эзгу ғояларга ундаш ва бу ғоялар уларнинг ҳаётий шиорига айланишига эришмоғимиз лозим. Ёшларни интернет тизимидан узоқроқ тутишга интилиш эмас, балки ундан оқилона фойдаланишга ўргатиш, ахборот истеъмоли маданиятини юксалтиришга ҳаракат қилишимиз тўғри бўлади.\nХалқимиз азал-азалдан миллий ва умуминсоний фазилатлари билан дунё ҳамжамияти орасида алоҳида ажралиб турувчи миллат ҳисобланади. Бағрикенглик, меҳмондўстлик, ҳушмуомалалик, катталарга ҳурмат – буларнинг барчаси халқимизнинг олий фазилатларидан. Шу жумладан, ростгўйлик ҳам. Ҳамма ростгўйликка интилса, инсонлар орасидаги тушунмовчиликларга ҳам барҳам берилади. Натижада, жамият ҳаёти ҳам ижобий томонга ўзгаради.\nУнутмаслик керакки, ижтимоий тармоқлар “ўзаро танишиш”, “дўстлашиш” имкони ҳамдир. Улардан ҳар бир инсон қизиқиши ва манфаатига кўра фойдаланади. Баъзи инсонлар ундан роҳат-фароғат излайди ва қимматли вақтини йўқотиб, кераксиз нарсалар билан банд бўлади. Шундай экан, бугунги кунда турли кўринишдаги ахборот воситаларининг нозик жиҳатларини ҳар бир онгли киши англаб етиши лозим. Чунки бундай алоқа тармоқлари турли йўллар билан, гарчи инсонда хоҳиш бўлмаса ҳам, ўзига жалб қилиб, чангалига тортади.\nАлбатта, фикр, сўз эркинлиги ҳар биримизнинг ҳуқуқимиз. Аммо бу қонун-қоидалардан мутлақо чиқиб кетишни англатмайди.\nМиллий ва диний қадриятларни ёшларнинг онгига сингдириш орқали уларни Ватанга фидойи, мустақил фикрига эга, баркамол шахслар қилиб тарбиялаш бурчимиздир.\nИжтимоий тармоқ воситалари ва уларнинг ёшларга салбий таъсирини ҳар томонлама ўрганиш, ростни ёлғондан ажратиш, зарарли таъсирнинг олдини олиш бутун дунёда маънавий ва ахлоқий меъёрларни сақлаб қолишда беқиёс аҳамият касб этади.\nХулоса қилиб айтганда, глобаллашув замонида одамларни интернет тармоғидан узиб қўйишнинг имкони бўлмагани учун ҳам фақатгина унинг фойдали жиҳатларини олиб, зарарли тарафларини тарк этиш малакасини ҳосил қилиш билангина ижобий натижага эришиш мумкин.\n1061700cookie-checkОқил чин сўздан ўзгани демас, аммо барча чинни ҳам демак оқил иши эмасno\nОлдингиИСТИВО МАСАЛАСИ: САЛАФ ВА ХАЛАФ УЛАМОЛАР ИМОМ АШЪАРИЙ ВА ИМОМ МОТУРИДИЙ БИЛАН ЯКДИЛ БЎЛГАНЛАР (саккизинчи мақола)КейингиҲанафий мазҳабида закот бериш ва олишга доир фиқҳий ҳукмлар


Фото: Барселонадаги теракт қурбонлари хотирасига бир дақиқа сукут сақланди\n16:15 / 18.08.2017\nБарселонада терактлар қурбонлари хотираси учун сукут сақлаш маросими ўтказилди. Каталониядаги Пласа-де-Каталунья майдонида қурбонларни ёд этиш учун минглаб кишилар тўпланди. Улар қаторида Испания бош вазири Мариано Рахой ва қирол Филипп VI ҳам бор эди.\nБир дақиқалик сукут сақлашдан кейин йиғилганлар «Мен қўрқмайман!» шиорини ҳайқириб айтишган.\nБарселонада 17 август куни теракт юз берди: шаҳарнинг пиёдалар юрадиган асосий кўчаси — Рамблада юк машинаси катта тезликда пиёдалар устига бостириб борди. 13 киши ҳалок бўлди, 100дан ортиқ киши жароҳатланди. Теракт учун жавобгарликни ИШИД ўз зиммасига олди.


Кузатувлар ва фикрлар – Page 3 – Алишер Файзуллаев – Alisher Faizullaev\n10 Dec 2011 ~ AlisherFaizullaev\t~ 2 Comments\nХар бир халк узига хос музокара маданиятига ва психологиясига эга. Баъзи халкларда, шу жумладан узбекларда, одамлар орасидаги хар-хил масалаларни хал килишда воситачилик мухим роль уйнайди. Одатда воситачи сифатида ёши катта ва/ёки обру-эътиборга эга булган одамлар катнашишади. Continue reading “Совчилик музокаралари” →\n20 Nov 2011 ~ AlisherFaizullaev\t~ 12 Comments\nКеча Флетчер мактаби рахбариятининг таклифига биноан йигирмага якин арманистонлик талабалар билан учрашдим ва деканларнинг бири билан бирга гурух билан сухбат утказдим. Бу талабалар олти ой давомида Флетчер мактабида махсус дастур буйича укишади. Хамма харажатлар бир америкалик арман бизнесмени тузган фонд томонидан копланади. Мана ун беш йилки, бу фонд хар йили Флетчер мактабига 15-20 та давлат ишида ишлаб турган арман ёшларини олиб келиб, дипломатия сохасида укитади. Америкада арманлар жуда куп ва уларнинг узига туклари кулидан келганча тарихий ватанига ёрдам беришади, шу жумладан ёшларни жахоннинг нуфузли олий укув юртларида укитишга кумаклашади. Continue reading “Ният-да” →\nЙуловчилар ва автомобиль хайдовчилари\n9 Nov 2011 ~ AlisherFaizullaev\t~ 1 Comment\nБостонда автомобиль хайдовчилари одатда кучада машиналарини тухтатиб, йуловчиларга йул беришади. Хатто коида буйича йул уларники булганда хам. Йуловчилар хам бунга жавобан хайдовчиларга кул ишораси оркали уз миннатдорчиликларини билдиришади. Хуллас, икки томон хам олкишга сазовор.\nМетродаги таъмирлаш ишлари\n5 Nov 2011 ~ AlisherFaizullaev\t~ 2 Comments\nБир неча ой мобайнида шанба ва якшанба кунлари Бостон метро тармокларидан бирида ремонт ишлари булади, яъни метро ишламайди. Бугун азонда кучага чикиб, энди нима киламан, деб турган эдим, хурсанд булишга сабаб борлигини курдим: метро линияси буйича автобуслар текинга хизмат килар экан. Кани энди, шунаканги ремонтлар хар куни булиб турса!\n5 Nov 2011 ~ AlisherFaizullaev\t~ 5 Comments\nДунёдаги энг кийин ишлардан бири – бу куйлак билан шимни дазмол килиш.\n10 Oct 2011 ~ AlisherFaizullaev\t~ Leave a comment\nАмерикада кунгиллилик (volunteers, добровольцы) харакати кенг таркалган. Купчилик (анча узига тук одамлар, албатта) буш пайтида кандайдир ижтимоий фойдали ишга ёрдам беради, жамият равнакига уз хиссасини кушишга харакат килади. Куйидаги иккита фотосуратни кеча Кембридж шахри ижтимотий кутубхонаси ёнида олганман. Унда кекса ва ногирок одамларга ёрдам беришга ундаган мактаб укувчилари узлари хомийлик килаётган карияларни очик хавога айланишга олиб чикиб, улар билан сухбат курмокдалар.\n20 Sep 2011 ~ AlisherFaizullaev\t~ Leave a comment\nОдам ошни согинди. Барибир ошга етадиган овкат йук дунёда.\n8 Apr 2011 ~ AlisherFaizullaev\t~ 4 Comments\nБир неча кун аввал бир жойда кичкина зиёфатда ўтирган эдик. Ош олиб келишди. Ёнимдаги одам емаслигини айтди. Қаршимиздаги киши унга: «Қатордан қолиш керак эмас, олинг», – деб қистади. Емайман, деса ҳам бўлмади. Охири бир-икки қошик олишга мажбур бўлди.\n«Қатордан қолмаслик» – коллективистик жамиятнинг асосий ундовларидандир.\nЯна бир ибора: “Қаторимиздан хато бўлмайлик”. Бу “даврамиз тўлиқ бўлсин” (ёки “даврадагилардан ҳеч ким ўлмасин, касал бўлмасин”), дегани.\nҚатор, давра, жамоа, улфат ва ҳ.к. – коллективистик жамиятнинг асосий категорияларидандр.